text:
Mwedzi (Mwaka)
Mwedzi chimwe chezvikamu gumi nezviviri zvenguva zvinoumba gore. Gore rinotanga mumwedzi waNdira richipera mumwedzi waZvita.
Contents
Mwedzi yeGore muChiShona[chinja | edit source]
Zvinyogwa zviri pano zvakanyogwa sedudziro muChiShona yemashoko akanyogwa muChiRungu mugwaro iri remudandira (ndakariverenga muna Nyamavhuvhu 19, 2012) raVaSolomon Murungu.
Ndira (January)[chinja | edit source]
Mwedzi waNdira ndiwo mwedzi wokutanga wegore. Zita remwedzi uyu rakabva paizwi rinoreva zvipembenene zvinonzi zvindira (black beetle). Nokudaro mwedzi waNdira unonzi "mwedzi wendira".
Kukadzi (February)[chinja | edit source]
Kukadzi mwedzi wechipiri wegore.
Kurume (March)[chinja | edit source]
Kurume mwedzi wechitatu wegore.
Kubvumbi (April)[chinja | edit source]
Mwedzi waKubvumbi mwedzi wemvura inonaya. MuZimbabwe mvura painonaya inonaya yakawanda munguva diki-diki uye iine mabhanan'ana. Mvura inozongonaya zvokusasa kana mwaka wekunaya wave kundopera mumwedzi waKubvumbi. Kubvumbi zvoreva kunaya kwemvura kunoitika zvinyoro-nyoro ichisasa mubvumbi.
Chivabvu (May)[chinja | edit source]
Mwedzi uyu wakanzi Chivabvu nokuti ndiwo mwedzi wokupedzirisira kwemwaka wezhizha uri mwedzi unowanikwa chibagwe chokugocha chokupedzisira.
Rimwe zita remwedzi weChivabvu rinoshandiswa nevamwe vatauri veChiVanhu ndiBandwe.
Chikumi (June)[chinja | edit source]
Chikumi mwedzi wechitanhatu wegore. Uyu ndiwo mwedzi uripakati pegore.
Chikunguru (July)[chinja | edit source]
Mwedzi uyu wakanzi Chikunguru nokuti ndiyo nguva inoibva muchero unonzi nhunguru. Hutsvuku hwenhunguru hunoendera nemashizha matsva emiti wemusasa newemutondo, izvi zvichiita kuti ruvara rwehutsvuku ruve rwakatandira nenyika.
Nyamavhuvhu (August)[chinja | edit source]
Mwedzi waNyamavhuvhu mwedzi wekuvhuvhuta kwemhepo zvichibva pakuti mwedzi uyu ndiyo kuva inoita mhepo yakasimba kudairika mwedzi yese.
Gunyana (September)[chinja | edit source]
Gunyana mwedzi wechipfumbamwe wegore unouya pamberi paNyamavhuvhu, uchiteverwa naGumiguru. Mvura yeGukurahundi inonaya mumwedzi waGunyana.
Mwedzi waGunyana ndivo mwedzi wenguva yokuzorora kukohwa zvese nekurima, iri nguva yekunyatsopeta makumbo, vanhu vakafunya, vakagara zvavo vachitandara mushure mokupedza kukohwa mwedzi yapfuura uyewo nguva yokurima ichiri kure mumwedzi inotevera.
Gumiguru (October)[chinja | edit source]
Mwedzi waGumiguru ndiwo mwedzi wegumi pamwedzi yegore.
Mbudzi (November)[chinja | edit source]
Mwedzi waMbudzi ndiwo mwedzi apo mbudzi zhinji padzinobereka kana kuti padzinotarisira kubereka mbudzana. VaWilbert Sadomba, apo vainyora mugwaro rakanyogwa muChiRungu rinonzi "Using Taboos and Proverbs as Oral Archives of Indigenous Knowledge", vakanyatsogona kutsetsenura kududzira mwedzi waMbudzi nemashoko anotevera:
"Vanhukadzi vaonekwa sokunge vane hutsvene nechiremerera zvinofanana nezvinopiwa sikanyika nokuti vakapiwa chipo chekuzvara, chesikarudzi. Izvi zvinoratidzwa muzvivakahunhu nezvinoereswa mumagariro evanhu veChiShona. Mwedzi weMbudzi ndewenguva apo zvisikwa zvese zvinomera muvhu nezvinofamba zvinobereka vana vazvo, kutangisa vupenyu vutswa mushure mokunaya kwemvura. Nokuti zvokudya zvinenge zvakawanda uye zvichiwanikwa zviri nyore, mhuka dzose dzinodya zvinomera muvhu ndipo pazvinobereka vana. Mwedzi weMbudzi inguva iyo mhuka dzese dzinonyanyisa kuita vana, kusika upenyu hutsva. VeChivanhu pavakaona izvi vakasunga chiga chokuti kuroorana pakati pavo chive chinhu chinoera mumwedzi weMbudzi. Izvi vaiitira kuti vanhu vasauraya mbudzi dzinembudzana mudumbu dzisati dzazvagwa vachida usavi hwevanhu vanoungana pamakungano ekuroorana. Zvainzi vanoroorana mumwedzi weMbudzi vachawigwa nenhamo yokuva vacharambana zvisina tsarukano kana kuwigwa nenhamo yokushaya chibereko nevana mumba." ~ VaWilbert Sadomba (dudziro iyi yakanyogwa naKuda Rukanda apo achibetsera kunyora gwaro rino iri.)
Mashoko aya idudziro yemashoko akanyogwa naVaSadomba eChiRungu anotevera:
"Women are regarded with the sanctity of nature because they possess power of regeneration through their fecundity. This is reflected in a number of values, beliefs and taboos. November is known as Mwedzi wembudzi, the month of the goat. November marks the period of regeneration of both, flora and fauna following the first rains. With abundance of food, herbivores of all kinds start to reproduce and November is the peak period for this process of regeneration. This observation led to the development of the taboo that forbids marriage during the month of November. The taboo was developed to avoid accidental killing of pregnant animals for marriage or other ceremonies. The punishment suffered by people who marry in November is unreasonable breakdown of the marriage or some such calamity as failure to have children." ~ VaWilbert Sadomba, mugwaro rinonzi "Using Taboos and Proverbs as Oral Archives of Indigenous Knowledge"
Zvita (December)[chinja | edit source]
Zvita ishoko rinobva pakuti "mazviita zvakanaka" vadzimu vedu kuti chengeta gore rose. Nokudaro, mwedzi waZvita mwedzi mwedzi wekurangarira nokutenda madzitateguru, ivo vari vadzimu vedu. Zviitwa zvese zvinoera mumwedzi weMbudzi zvigona kuti zvichiitwa mumwedzi waZvita. Vanoroorana vagona kuchiroorana havo. Mbudzi nedzimwe mhuka dzinogona kuchiuraigwa vusavi zvino pamakungano emaroora. Vanhu vagonazvavo kuchiita ungano dzekupira kuvadzimu kana kugadzira vafi. Zvese izvi zvinochiitwa mukufara nokupemberera.


c: text/html

text:
WASHINGTON —
African Union, AU, iri kutarisirwa kuzeya nyaya yeZimbabwe neKenya kumusangano wayo uri kuitirwa kuAddis Ababa, Ethopia muna Ndira paine kurudziro yekuti pasavezve nekudeurwa kweropa musarudzo dziri kutarisirwa munyika mbiri idzi.
AU neSADC ndidzo dziri kuongorora kuti zvinhu zviri mugwara here panyaya yekuvandudzwa kwezvinhu pasati paitwa sarudzo muZimbabwe.
Vakuru muSADC neAU vanoti mutungamiri weSouth Africa, VaJacob Zuma, vanove mutongi gava weSADC panyaya yeZimbabwe, vari kutarisirwa kutura gwaro kune vamwe vatungamiri veAU rinotaridza pasvika Zimbabwe panyaya yegadziriro yesarudzo uye kupa kurudziro yekuti zvinhu izvi zvizadzikiswe pasati paitwa sarudzo.
VaMugabe, pamusangano webato ravo wepagore wakapera neMugovera, vakati kana vari kunyora bumbiro vakasaripedza muna Zvita muno, vachaita kuti paramende isiye basa voita sarudzo muna Kurume vachishandisa bumbiro riripo iye zvino.
Asi pasi pechibvumirano cheGlobal Political Agreement, GPA, VaMugabe havana masimba ekuita zvavari kutaura vasina kuwirirana nevamwe vavo muhurumende.
Vatungamiri veSADC vakasangana neMugovera kuTanzania vakapawo kurudziro yekuti Zimbabwe izadzikise zvose zviri muchibvumirano chezvematongerwo enyika, cheGPA, uye kuvhotera bumbiro remitemo idzva isati yaita sarudzo.
Vatungamiri venyika dzemuAfrica vanonzi havasi kuda kuti muZimbabwe nemuKenya mudeurwe ropa sezvakamboitika kuKenya muna 2007 nemuZimbabwe muna 2008 zvikapa kuumbwa kwehurumende dzemubatanidzwa munyika mbiri idzi.
Nyanzvi munyaya dzezvematongerwo enyika, uye vachiona nezvekufambiswa kwemabasa musangano reCrisis in Zimbabwe Coalition kuchamhembe kweAfrica, VaPhillan Zamchiya, vanoti SADC neAU dzave kuratidza kuti dzave nemeno kana dzava kutora matanho akasimba panyaya yeZimbabwe .

robotstxt: allowed

filter: keep


text:
Nhoozhinji
Muchidzidzo Pimanyika, nhoozhinji (polyhedron kuChirungu) zvinoreva shepi ine mitsendo mina kana kudarika.Mitsendo iyi inenge ichibatana pamikwava nenzira inoita kuti shepi iyi ive chiumbwa chakavharika kwose.
Kupiwa Kwezita[chinja | edit source]
KuEnglish shoko rokuti polyhedron rinobva pamashoko anoti poly rinoreva many, uye hedron rinoreva base, chair or face. Saka zvichibatanidzwa zvoreva many faces or many bases.
Zita rokuti nhoozhinji rinobva pakuti shepi dzemhando iyi dzakavharwa mativi ose nenhoo dzinoonekwa kunze kwechiumbwa. Nhoo mbiri dzega-dzega dzinosangana pamikwava kana kuti pamutsetse mumwe. Nhoo nhatu kana kudarika dzinosangana pachisuvi chimwe. Kuverengwa kwehuwandu hwenhoo dziri pachiumbwa ndiko kunopa chiumbwa zita racho. Pano pasarudzwa kuti boka rezviumbwa izvi zvinzi nhoozhinji zvichitodzana nenhoo (Sheild) inodzivirira ari seri kwayo akaibata. Panotariswa zviumbwa izvi mativi acho ndiyo ari kufananidzwa nenhoo.
Mipanda yenhoozhinji[chinja | edit source]
Kune mhando yenhoozhinji inoita zviso zvakaenzana nekufanana; nhoozhinji ine kuchenzana kwezviso inonzi nhoozhinji yemachenzano - regular polyhedron. Boka renhoozhinji rinoitawo zviumbwa zvisina kuchenzana kwezviso, apa kureva kuti zviso hazvitodzani pakuenzana kana kufanana. Nhoozhinji ine zviso zvisina kuchenzana inonzi nhoozhinji isakachenzana - irregular polyhedron.
Mhando dzenhoozhinji[chinja | edit source]
Nhooina -tetrahedron kuEnglish. Iyi ishepi ine zviso kana kuti mitsendo mina. Nokumwe kutaura ndiyo shepi imwe inonzi dumba regonyonhatu - triangular pyramid.
Nhooshanu pentahedron kuEnglish. Iyi ishepi ine zviso kana kuti mitsendo mishanu. Dumba reSkweya - (square pyramid) riri muboka reshepi iyi.


text:
Bhaibheri Richiri Kuchinja Upenyu Hwako Here?
“Shandurwai nokuchinja pfungwa dzenyu.”—VAR. 12:2.
NZIYO: 61, 52
1-3. (a) Ndezvipi zvimwe zvinhu zvinogona kutiomera kuchinja kunyange tatobhabhatidzwa? (b) Kana zviri kutiomera kurega tumwe tutsika mibvunzo ipi yatingava nayo? (Ona mifananidzo iri panotangira nyaya ino.)
KEVIN [1] paaidzidza Bhaibheri, hapana chimwe chaaida kunze kwekuva neukama hwepedyo naJehovha. Asi asati atanga kudzidza, akapedza makore akawanda achiita zvokubheja, kusvuta fodya, kudhakwa uye kushandisa madhiragi. Kuti afarirwe naMwari, Kevin aifanira kurega maitiro iwayo anorambidzwa neMagwaro. Kuvimba naJehovha uye kubvuma kushandurwa nesimba riri muShoko rake ndiko kwakamubatsira kuti achinje.—VaH. 4:12.
2 Kevin paakabhabhatidzwa akanga asisina here zvimwe zvinhu zvaaifanira kuchinja muupenyu hwake? Aiva nazvo. Aifanira kutoramba achishanda nesimba kuti avandudze unhu hwake semuKristu. (VaEf. 4:31, 32) Somuenzaniso, akaona kuti zvakanga zvisiri nyore kuti adzore hasha dzake. Akati, “Kudzora hasha dzangu kwaindiomera kupfuura kurega zvakaipa zvandaiita kare!” Kunyengetera nemwoyo wose uye kushingaira kudzidza Bhaibheri ndiko kwakabatsira Kevin kuti achinje unhu hwake.
3 Kungofanana naKevin, vakawanda vedu takachinja chaizvo upenyu hwedu tisati tabhabhatidzwa kuti huenderane nezvinodzidziswa neBhaibheri. Patakabhabhatidzwa, takatanga kuona zvimwewo zvinhu zvataifanira kuchinja muupenyu hwedu, kunyange zviya zvisingakurumidzi kuonekwa nevamwe, kuitira kuti tinyatsotevedzera Mwari naKristu. (VaEf. 5:1, 2; 1 Pet. 2:21) Somuenzaniso, zvimwe takaona kuti tine katsika kekungoshora vamwe, kutya vanhu, kana kuti kuita makuhwa tichitaura zvakaipa pamusoro pevamwe. Zviri kutiomera here kusiya katsika kacho? Kana zvakaoma, zvimwe ungazvibvunza kuti, ‘Kana ndakambokwanisa kurega zvinhu zvikuru zvakatoipa, sei zviri kundiomera kurega tunhu tudiki? Zvii zvimwe zvandingaita kuti Bhaibheri rirambe richichinja upenyu hwangu?’
ONA ZVINHU SEZVAZVIRI
4. Nei dzimwe nguva tichitadza kufadza Jehovha?
4 Isu tava kuziva Jehovha uye tinoda nemwoyo wose kuita zvinomufadza. Asi pasinei nekuti tinomuda sei, chivi chatakaberekwa tiinacho chinotitadzisa kuti tigare tichifadza Mwari. Tinonzwa sezvaiita muapostora Pauro uyo akanyora kuti: “Simba rokuda ririmo mandiri, asi simba rokuita zvakanaka harimo.”—VaR. 7:18; Jak. 3:2.
5. Zvinhu zvipi zvatakachinja tisati tabhabhatidzwa, asi zvii zvinogona kuramba zvichitinetsa?
5 Takarega mabasa akaipa aizotitadzisa kuva nhengo dzeungano yechiKristu. (1 VaK. 6:9, 10) Asi tichiri vanhu vane chivi. (VaK. 3:9, 10) Saka hatingatarisiri kuti kana tabhabhatidzwa, kana kuti pashure pemakore akawanda tiri muchokwadi, hatizokanganisi kana kumbodzokorora tumwe tunhu twataiita kana kunetseka nepfungwa dzisina kunaka. Zvinhu zvakadaro zvinogona kumboramba zvichiitika kwemakore.
6, 7. (a) Chii chinoita kuti tikwanise kuva shamwari dzaJehovha pasinei nekuti tine chivi? (b) Nei tisingafaniri kuzeza kukumbira Jehovha kuti atikanganwire?
6 Chivi chatakaberekwa tiinacho hachifaniri kutitadzisa kuva neushamwari naJehovha kana kuti kuramba tichimushumira. Funga izvi: Jehovha paakatisarudza kuti tive shamwari dzake, aiziva kuti dzimwe nguva tine zvimwe zvinhu zvataizokanganisa. (Joh. 6:44) Sezvo Mwari achiziva patinokanganisa uye achiziva zviri mumwoyo medu, ainyatsoziva kuti ndezvipi zvaizoramba zvichitinetsa kurega. Uye aiziva kuti taizokanganisa dzimwe nguva. Asi izvi hazvina kutadzisa Jehovha kuti atisarudze kuva shamwari dzake.
7 Rudo ndirwo rwakaita kuti Mwari atipe chipo chinokosha chaizvo. Akatuma mwanakomana wake waanoda kuti ape upenyu hwake sechibayiro chorudzikinuro. (Joh. 3:16) Kana tikapfidza, tokumbira Jehovha kuti atiregerere achishandisa chibayiro ichi chinokosha chaizvo, tinogona kuva nechivimbo chokuti ushamwari hwedu naye hunoramba hwakasimba. (VaR. 7:24, 25; 1 Joh. 2:1, 2) Tinofanira here kuzeza kutora matanho anoita kuti tibatsirwe nerudzikinuro nekuti tinonzwa sekuti hatina kuchena kana kuti tine chivi? Hatifaniri kumbodaro. Kana tikadaro tinenge tichiita sekuti tiri kuramba kugeza maoko edu nemvura asi iwo akasviba. Ngatiyeukei kuti rudzikinuro rwakavapo kuti rubatsire vatadzi vanenge vapfidza. Saka tinoonga chaizvo chipo ichi cherudzikinuro nekuti tava kukwanisa kuva neushamwari naJehovha kunyange zvazvo tiine chivi.—Verenga 1 Timoti 1:15.
8. Nei tichifanira kurwisa chido chekuita zvakaipa?
8 Hatizorambi hedu tichizvipembedza tichiita zvinhu zvisina kunaka. Kuti ushamwari hwedu naJehovha huwedzere kusimba, tinofanira kuita zvose zvatinogona kuti tinyatsotevedzera Mwari naKristu toita zvavanofarira. (Pis. 15:1-5) Tinofanirawo kudzora chido chekuita zvakaipa, kunyange kutochibvisa zvachose. Pasinei nekuti tichangobhabhatidzwa kana kuti tava nemakore tiri muchokwadi, tinofanira ‘kuramba tichiruramiswa.’—2 VaK. 13:11.
9. Tinoziva sei kuti tinokwanisa kuramba tichipfeka unhu hutsva?
9 Tinofanira kuramba tichishanda nesimba kuti ‘tiruramiswe,’ tova ‘neunhu hutsva.’ Pauro akayeuchidza vaainamata navo kuti: “Munofanira kubvisa unhu hwekare hunotsinhirana nowaimbova mufambiro wenyu uye hunoodzwa maererano nokuchiva kwahwo kunonyengera; asi kuti munofanira kuitwa vatsva musimba rinoita kuti pfungwa dzenyu dzishande, uye munofanira kupfeka unhu hutsva hwakasikwa maererano nezvinodiwa naMwari mukururama kwechokwadi nokuvimbika.” (VaEf. 4:22-24) Shoko rechiGiriki rakashandurwa kuti “munofanira kuitwa vatsva” rinoratidza kuti kupfeka unhu hutsva chinhu chinoramba chichiitwa. Izvi zvinokurudzira chaizvo nekuti tinovimbiswa kuti pasinei nekuti tava nenguva yakareba sei tichishumira Jehovha, tinogona kuramba tichishanda nesimba kuti tive vaKristu vari nani, tova neunhu hutsva. Chokwadi Bhaibheri rinogona kuramba richichinja upenyu hwedu.
NEI ZVISIRI NYORE?
10. Tinofanira kuitei kuti tirambe tichichinja tichibatsirwa neShoko raMwari, uye mibvunzo ipi yatingabvunza?
10 Tinofanira kushanda nesimba kana tichida kuti Shoko raMwari rirambe richitichinja. Asi nei tichifanira kushanda nesimba? Kana Jehovha achikomborera zvatinoedza kuita, kufambira mberi kwedu pakunamata hakufaniri kuva nyore here? Jehovha haagoni here kutibvisira pfungwa dzisina kunaka dzatinombova nadzo obva aita kuti tive neunhu hwakanaka hwaanoda kuti tive nahwo asi tisina hedu kumbonyanya kushanda nesimba?
11-13. Nei Mwari achitarisira kuti tishande nesimba kuti tikunde chido chekuita zvakaipa?
11 Patinofunga magadzirirwo akaitwa matenga, tinonyatsoona kuti Jehovha ane simba guru. Somuenzaniso, akasika zuva, iro rine simba rinoshamisa. Pasekondi yega yega, zuva rinobudisa chiedza chakawanda chaizvo uye rinenge richipisa chaizvo. Asi kachikamu kadiki diki kechiedza uye kekupisa kwarinoita ndiko kanongodiwa panyika kuti zvinhu zvose zviripo zvirambe zviri zvipenyu. (Pis. 74:16; Isa. 40:26) Jehovha anopawo chikamu chesimba rake kuvashumiri vake vari panyika pavanenge vachirida. (Isa. 40:29) Saka kana achida hake, Mwari anogona kutipa simba rekuti tikunde zvido zvakaipa zvose tisingaiti zvekutamburira kana kuti tisingaiti zvekutanga tadzidza kubva pane zvatinenge takanganisa. Asi hazvisirizvo zvaanoita. Nei asingadaro?
12 Jehovha akatipa chipo chinoshamisa chaizvo chekukwanisa kusarudza zvatinoda. Patinosarudza kuita kuda kwaMwari uye patinoshanda nesimba kuti tiite kuda kwake, tinenge tichiratidza kuti tinoda Jehovha zvakadzama uye kuti tinoda kuita zvinomufadza. Tinenge tichiratidzawo kuti tinotsigira uchangamire hwake. Satani akashora kodzero yaJehovha yokuva changamire, saka kushanda nesimba uye kuzvipira kwatinoita kutsigira uchangamire hwaJehovha, kunoratidza kuti tinoonga chaizvo Baba vedu vokudenga vane mutsa. (Job. 2:3-5; Zvir. 27:11) Kana tikashanda nesimba kuti tikurire zvido zvakaipa zvatiinazvo kunyange zvazvo zvisiri nyore kuti tidaro, tinenge tichiratidza kuti takavimbika kuna Jehovha uye kuti tinotsigira uchangamire hwake.
13 Ndokusaka Jehovha achitiudza kuti ‘tishingaire nemwoyo wose’ kuti tive neunhu hwaanoda. (Verenga 2 Petro 1:5-7; VaK. 3:12) Anotarisira kuti tishande nesimba kuti tikwanise kudzora mafungiro edu uye manzwiro edu. (VaR. 8:5; 12:9) Saka kana tikadaro, tinonyatsonzwa kugutsikana patinoona kuti Bhaibheri richiri kuchinja upenyu hwedu.
ITA KUTI SHOKO RAMWARI RIRAMBE RICHIKUCHINJA
14, 15. Zvii zvatingaita kuti tive neunhu hunodiwa naJehovha? (Ona bhokisi rakanzi “ Bhaibheri Uye Kunyengetera Zvakachinja Upenyu Hwavo.”)
14 Tingaitei kuti tiwedzere kuva neunhu hunodiwa naJehovha uye kuti timufadze? Pane kungosarudza tega zvatinoda kuchinja, tine zvimwewo zvatinofanira kuita. Tinofanira kuramba tichishanda nesimba tichitevedzera mirayiro yaMwari, nekuti pana VaRoma 12:2 panoti: “Regai kuzvienzanisa nemamiriro ezvinhu epanguva ino, asi shandurwai nokuchinja pfungwa dzenyu, kuti muedze, muzive zvinodiwa naMwari zvakanaka, zvinogamuchirika uye zvakakwana.” Achishandisa Shoko rake uye mudzimu mutsvene, Jehovha anotibatsira kuti tizive uye tiite kuda kwake, tochinja upenyu hwedu kuti huenderane nezvaanoda. Tinofanirawo kuverenga Bhaibheri zuva nezuva, kufungisisa Magwaro atinenge taverenga uye kunyengetera tichikumbira mudzimu mutsvene. (Ruka 11:13; VaG. 5:22, 23) Patinobvuma kutungamirirwa nemudzimu waMwari, toita kuti mafungiro edu aenderane neaJehovha ari muShoko rake, zvatinofunga, zvatinotaura uye zvatinoita zvinowedzera kumufadza. Kunyange zvikadaro, tinofanira kuramba takangwarira kuti tisaita zvinhu zvisina kunaka zvinodiwa nemwoyo yedu.—Zvir. 4:23.
15 Kuwedzera pakuverenga Bhaibheri zuva nezuva, tinofanira kudzidza Shoko raMwari tichibatsirwa nemabhuku anobudiswa nesangano redu tiine chinangwa chokutevedzera unhu hunoshamisa huna Jehovha. Vamwe vakaona zvichibatsira kuti vachengete uye kuti vapote vachiverenga magwaro nedzimwe nyaya dzakabuda mumagazini eNharireyomurindi neMukai! kunyanya dziya dzinovabatsira kuti vave neunhu hwechiKristu kana kuti vakwanise kukunda chido chekuita zvakaipa.
16. Nei tisingafaniri kuora mwoyo kana tisiri kukwanisa kuchinja nekukurumidza?
16 Kana uchiita seuri kunonoka kufambira mberi, yeuka kuti zvinotora nguva. Kuvandudza unhu hwechiKristu kunoramba kuchiitwa. Sezvatinoedza kuita kuti Bhaibheri rirambe richichinja upenyu hwedu, tinofanira kuva nemwoyo murefu. Pakutanga tingatofanira kunyatsozvidzidzisa kuti tiite zvinonzi neMagwaro zvakanaka. Asi nekufamba kwenguva, kufunga uye kuita zvinhu maererano nezvinodiwa naMwari kunogona kuzova nyore nekuti mafungiro edu nemaitiro edu zvinenge zvichiwedzerawo kuenderana nezvinodiwa naJehovha Mwari.—Pis. 37:31; Zvir. 23:12; VaG. 5:16, 17.
RAMBA UCHIFUNGA MAKOMBORERO ARI MBERI
17. Kana takavimbika kuna Jehovha, tinotarisira kuwanei mune ramangwana?
17 Vashumiri vaJehovha vakavimbika vachawana ropafadzo yekumushumira nekusingaperi vasisina chivi. Panguva iyoyo kuratidza unhu hunodiwa naMwari kunenge kwava nyore, uye kunenge kwava kufadza nguva dzose. Asi kunyange iye zvino tiri kukwanisa kunamata Mwari wedu ane rudo nekuti akatipa chipo cherudzikinuro. Tinogona kumunamata kunyange tiine chivi, kana tikaramba tichishanda nesimba kuti Shoko rake ritichinje.
18, 19. Tingava sei nechokwadi chekuti Bhaibheri rine simba rekuramba richichinja upenyu hwedu?
18 Kevin, uyo ambotaurwa nezvake, akashanda nesimba kuti akwanise kudzora hasha dzake. Akafungisisa zvaaiverenga, akashandisa zvinotaurwa neBhaibheri, akabvuma mazano uye kubatsirwa kwaaiitwa nevamwe vaKristu. Pashure pemakore mashoma, Kevin akachinja zvinoshamisa chaizvo. Akazogadzwa kuva mushumiri anoshumira uye iye zvino ava nemakore 20 achishumira semukuru muungano. Kunyange zvakadaro, anonyatsoona kuti anofanira kuramba akangwarira kuti asadzokorora zvaaimboita.
19 Zvakaitika kuna Kevin zvinoratidza kuti Bhaibheri rinobatsira vanhu vaMwari kuti varambe vachichinja upenyu hwavo. Saka ngatisamboneta kubvumira Shoko raMwari kuti rirambe richitichinja uye richiita kuti tive neushamwari hwepedyo naJehovha. (Pis. 25:14) Patinoona Jehovha achikomborera zvatinoedza kuita, tinonyatsova nechokwadi chekuti Bhaibheri rinogona kuramba richichinja upenyu hwedu.—Pis. 34:8.
^ [1] (ndima 1) Zita rakachinjwa.


text:
Burundi
Burundi inyika iri muDunhu reNyanza Huru dzeAfrica riri kuchamhembe kwakadziva kumabvazuva kweAfrica. Burundi yakakomberedzwa nenyika dzinoti: Rwanda kumaodzanyemba; Tanzania kumabvazuva nekuchamhembe neDemocratic Republic of the Congo kumadokero. Kuyangwe zvazvo Burundi nyika yakakomberedzwa nematunhu chikamu chikuru chenyika iyi chinoganhurana neNyanza Tanganyika. Gutaguru reBurundi rinonzi Bujumbura.
Mumwe yemutauro wenyika uyu unonzi Kirundu une mashoko anoda kunofanana neShona akati wande. Nyika iyi ine mhuri zhinji dzine zita remhuri rokuti Mugabe.


text:
CHITSAUKO 32
Zvii Zvinobvumirwa Nomutemo paSabata?
MATEU 12:9-14 MAKO 3:1-6 RUKA 6:6-11
KUPORESA RUOKO RWEMUMWE MURUME PASABATA
Jesu anoenda kune rimwe sinagogi, zvichida muGarireya, uri musi weSabata zvekare. Anoona mumwe murume ane ruoko rwakakokonyara. (Ruka 6:6) Vanyori nevaFarisi vakanyatsotarisa Jesu. Vari kudei? Vanobudisa zviri mupfungwa dzavo pavanobvunza kuti: “Zvinobvumirwa nomutemo here kurapa pasabata?”—Mateu 12:10.
Vatungamiriri vechitendero chechiJudha vanotenda kuti mutemo haubvumiri kurapa paSabata kunze kwekunge munhu ava kuda kufa. Somuenzaniso vanoti hazvisi pamutemo kuti munhu atwasanudze pfupa ratyoka kana kuti asunge panenge paminyuka paSabata, sezvo ikoko kusiri kukuvara kungauraya munhu. Zviri pachena kuti vanyori nevaFarisi havasi kubvunza nekuti vari kunzwira tsitsi murume uyu ari kutambura. Vari kuda kutsvaga pekuwanira Jesu mhosva.
Asi Jesu ari kuziva kuti vakarasika. Anoziva kuti zvinhu zvavari kuti zvinorambidzwa paSabata hazvisiri izvo zvinotaurwa neMagwaro uye zviri kuita kuti vanhu vaomerwe nekurichengeta. (Eksodho 20:8-10) Vamwe vanhu vakatomboshora mabasa ake akanaka aari kuita paSabata. Jesu ava kuda kuvaratidza kuti maonero avo haana kururama. Anoudza murume ane ruoko rwakakokonyara kuti: “Simuka uuye pakati.”—Mako 3:3.
Achitendeukira kuvanyori nevaFarisi, Jesu anoti: “Ndoupi munhu pakati penyu angava negwai rimwe chete uye, kana iro rikawira mugomba pasabata, angarega kuribata akaribudisa?” (Mateu 12:11) Gwai ipfuma saka hazviiti kuti munhu arisiye riri mugomba kusvikira mangwana nekuti anogona kurasikirwa nemari yakawanda kana rikafa. Uyezve Magwaro anotaurawo kuti: “Munhu akarurama anotarisira mweya wechipfuwo chake.”—Zvirevo 12:10.
Achiratidza kufanana kwazvakaita nenyaya iri mudariro, Jesu anoenderera mberi achiti: “Munhu anokosha zvikuru sei kupfuura gwai! Naizvozvo zvinobvumirwa nomutemo kuita chinhu chakanaka pasabata.” (Mateu 12:12) Saka Jesu anenge asina kutyora mutemo weSabata kana akaporesa murume uyu. Vatungamiriri vechiJudha vanoona pasina chekushora pamufananidzo wake saka vanoramba vakangonyarara.
Agumburwa asi achitorwadziwa nemafungiro avo asina kururama, Jesu anotarira-tarira vanhu varipo. Anobva ati kumurume weruoko rwakakokonyara: “Tambanudza ruoko rwako.” (Mateu 12:13) Paanongotambanudza ruoko rwake rwunobva rwangopora. Murume uyu anofara zvokufara zviya, asi vaya vari kutsvagira Jesu mhosva vanonzwa sei?
Pane kuti vafare kuti ruoko rwemurume uyu rwaporeswa, vaFarisi vanobva vabuda votanga “kurangana nevateveri vebato raHerodhi pamusoro pake, kuti vamuparadze.” (Mako 3:6) Bato iri rinofanira kunge riine dzimwe nhengo dzinobva muboka rechitendero chechiSadhusi. VaSadhusi havawanzowirirana nevaFarisi, asi apa vabatana kuti vapikise Jesu.
Inzwa zvimwe
VaKristu Vanofanira Kuchengeta Sabata Here?
Kana vasingarichengeti, nei Bhaibheri richiti Sabata isungano isingaperi?


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
18 Iri ndiro shoko rakauya kuna Jeremiya richibva kuna Jehovha, richiti:
2 “Simuka, uende kuimba yomuumbi,+ uye ndichaita kuti unzwe mashoko angu ikoko.”
3 Ndakaenda kuimba yomuumbi, uye iye akanga achishandisa mavhiri omuumbi.
4 Mudziyo waakanga achigadzira nevhu wakashatiswa noruoko rwomuumbi, akachinja, akarigadzirisa mumwe mudziyo, sezvakanga zvakarurama kumuumbi kuti agadzire.+
5 Shoko raJehovha rakaramba richiuya kwandiri, richiti:
6 “‘Haiwa imi imba yaIsraeri, handikwanisi kukuitai sezvaitwa nomuumbi uyu here?’ ndizvo zvinotaura Jehovha. ‘Haiwa imi imba yaIsraeri, ‘Tarirai! Sezvakaita ivhu riri muruoko rwomuumbi, ndizvo zvamakaita muruoko rwangu.+
7 Panguva ipi neipi yandingataura nezvorudzi uye nezvoumambo kuti ndirudzure nokuruputsa nokuruparadza,+
8 uye rudzi irworwo rukatendeuka pane zvakaipa zvarwo zvandakarunyevera,+ ndichazvidembawo pamusoro pedambudziko randakanga ndafunga kuita paruri.+
9 Asi panguva chero ipi zvayo yandingataura pamusoro porudzi uye pamusoro poumambo kuti ndiruvake uye ndirudyare,+
10 irwo rukandiitira zvakaipa nokusateerera inzwi rangu,+ ndichazvidembawo pamusoro pezvakanaka zvandakazvitaurira kuti ndiite zvakarunakira.’
11 “Ndapota, chitaura zvino nevarume vaJudha uye nevagari vomuJerusarema uti, ‘Zvanzi naJehovha: “Tarirai ndiri kukugadzirirai dambudziko uye ndiri kukufungirai zano.+ Ndapota, mumwe nomumwe ngaatendeuke panzira yake yakaipa, uye itai kuti nzira dzenyu nezvamunoita zvive zvakanaka.”’”+
12 Ivo vakati: “Hazvina tariro!+ Nokuti tichatevera kufunga kwedu, uye mumwe nomumwe achaita zvinhu zvokuoma kwomwoyo wake wakaipa.”+
13 Naizvozvo zvanzi naJehovha: “Ndapota, bvunzai pakati pemarudzi. Ndiani akambonzwa zvinhu zvakadai? Kune chinhu chinosemesa chaitwa zvakanyanyisa nemhandara yaIsraeri.+
14 Chando cheRebhanoni chichabva padombo rokusango here? Kana kuti mvura inobva kumwe, inotonhorera, inoyerera, ichaoma here?
15 Nokuti vanhu vangu vakandikanganwa+ pakuti vanokwidzira chimwe chinhu chisina zvachinobatsira utsi hwezvibayiro,+ uye pakuti vanogumbura vanhu munzira dzavo,+ iwo makwara ekare kare,+ kuti vafambe mumigwagwa, nzira isina kuumbiridzwa,
16 kuti vaite kuti nyika yavo ive chinhu chinokatyamadza,+ chinhu chinoridzirwa muridzo nokusingagumi.+ Munhu wose anopfuura namo acharamba akatarira achikatyamara odzungudza musoro wake.+
17 Ndichavaparadzira pamberi pomuvengi sezvinoitwa nemhepo yokumabvazuva.+ Muzuva renjodzi yavo, ndichavafuratira, handingavatariri.”+
18 Ivo vakati: “Uyai, ngatirongerei Jeremiya mazano,+ nokuti mutemo hauzoparari kumupristi+ kana zano kumunhu akachenjera kana shoko kumuprofita.+ Uyai timurove norurimi+ uye ngatirege kuteerera mashoko ake chero api zvawo.”
19 Nditeererei, haiwa Jehovha, uye inzwai inzwi revanopikisana neni.+
20 Zvakanaka zvingatsiviwa nokuita zvakaipa here?+ Nokuti vacherera mweya wangu gomba.+ Yeukai kumira kwangu pamberi penyu kuti nditaure zvakanaka kunyange nezvavo, kuti ndidzose hasha dzenyu dzibve pavari.+
21 Naizvozvo isai vanakomana vavo kunzara,+ muvaise kusimba rebakatwa;+ madzimai avo ngaave vakadzi vakashayikirwa nevana, uye chirikadzi.+ Varume vavo ngavave vaya vakaurayiwa nedenda rinouraya, majaya avo vaya vakaurayiwa nebakatwa muhondo.+
22 Kuchema ngakunzwike mudzimba dzavo, pamunongoerekana mavaunzira boka revapambi.+ Nokuti vachera gomba kuti vandibate, uye vavanzira tsoka dzangu zviteyeso.+
23 Asi imi, haiwa Jehovha, munonyatsoziva kundirongera zano kwavo kwose kuti vandiuraye.+ Musafukidza kukanganisa kwavo, uye musadzima chivi chavo pamberi penyu; asi ngavave vaya vanogumburwa pamberi penyu.+ Varwisei panguva yokutsamwa kwenyu.+
Tumirawo vamwe
Tumirawo vamwe
Jeremiya 18
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=24&Chapter=18&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D24%26Chapter%3D18%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
VECHIDUKU VANOBVUNZA KUTI
Ndingataura Sei Nevabereki Vangu Nezvemitemo Yavanondipa?
Zvaunofanira kuita: Kugona kutaura zvakanaka
Kutaura kunoita kuti
vanhu vakunzwisise.
unzwisise kuti sei vanhu vasiri kubvumirana nezvauri kuda.
Kutaura zvazviri, kana uchida kuti ubatwe semunhu akura, unofanirawo kudzidza kutaura zvakanaka semunhu mukuru. Ungazviita sei?
Dzidza kuzvidzora. Kugona kutaura zvakanaka kunoda kuti uzvidzore. Bhaibheri rinoti: “
Benzi rinobudisa hasha dzaro dzose, asi munhu akachenjera anoramba akadzikama kusvikira pakupedzisira.”
Chii chiri kurehwa? Kana watsamwa usakwidza inzwi uchipopota, usafundumwara, usarovera madhoo, kana kuti kufamba uchitenderera mumba kuratidza kuti watsamwa. Maitiro akadaro anoita kuti mitemo itowedzera, zvorusununguko wotombokanganwa.
Edza kunzwisisa zviri kurehwa nevabereki vako. Somuenzaniso: Ngatitii vabereki vako vakurambidza kuenda kune imwe pati. Panzvimbo pokuita nharo, unogona kuvabvunza kuti:
“Ko ndikaenda nemumwe munhu mukuru?”
Vabereki vako vanogona kuramba. Asi kana ukanzwisisa zvavanotyira, unogona kuziva nzira yaungavakumbira nayo zvingaita kuti vabvume.
Ita zvinoita kuti vabereki vako vawedzere kukuvimba. Ngatitii mumwe murume anotora chikwereti kubhengi. Kana achichidzorera nenguva, bhengi richamuvimba uye ringatozomupa chimwe chikwereti munguva yemberi.
Ndozvazvakaitawo nokumba. Une chikwereti chokuteerera vabereki vako. Saka kana ukaramba uchiodza mwoyo vabereki vako, usashamisike kana vakatanga kukuvimba zvishoma kana kuti kutorega “kukuvimba zvachose.”
Kana ukaratidza kuti wakavimbika
Inzwa zvimwe
Mibvunzo Inobvunza Vechiduku, Bhuku 1
Dzimwe dzenyaya dzinotaurwa mubhuku iri ndedzekunwa doro uye kushandisa madhiragi, kuzvibata panyaya dzebonde, kupfimbana uye kudanana.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
1 Kunyange zvazvo vazhinji vakaedza kuronga mashoko ezvinhu zvinodavirwa+ kwazvo sechokwadi pakati pedu,
2 sokuapiwa kwatakaita nevaya vakava zvapupu zvakaona+ nevaya vaizivisa shoko+ racho kubvira pakutanga,+
3 ini ndakatsungawo, nokuti ndakatsvaka zvinhu zvose nenzira yakarurama kubvira pakutanga, kuti ndikunyorerei zvichitevedzana nenzira inonzwisisika,+ imi munoremekedzwa kwazvo+ Tiyofiro,+
4 kuti muzive kwazvo kuti zvinhu zvamakadzidziswa muchiita zvokutaurirwa nomuromo ndezvechokwadi.+
5 Mumazuva aHerodhi,+ mambo weJudhiya, kwakanga kuine mumwe mupristi ainzi Zekariya weboka raAbhija,+ uye akanga aine mudzimai aibva kuvanasikana vaAroni,+ ainzi Erizabheti.
6 Vose vakanga vakarurama+ pamberi paMwari nokuti vaifamba vasina chavanopomerwa+ maererano nemirayiro yose+ nemitemo+ yaJehovha.+
7 Asi vakanga vasina mwana, nokuti Erizabheti akanga asingabereki,+ uye vose vakanga vachembera kwazvo.
8 Zvino zvaakanga achishanda somupristi ari pamugove weboka rake+ pamberi paMwari,
9 maererano netsika yebasa roupristi, rakava jana rake rokunopa rusenzi+ paakapinda munzvimbo tsvene yaJehovha;+
10 uye vanhu vazhinji vose vakanga vachinyengetera vari panze paawa yokupa rusenzi.+
11 Ngirozi yaJehovha yakazviratidza kwaari, yakamira kurutivi rworudyi rweatari yerusenzi.+
12 Asi Zekariya akanetseka paakaiona, akabatwa nokutya.+
13 Zvisinei, ngirozi yacho yakati kwaari: “Usatya, Zekariya, nokuti kuteterera kwako kwanzwika,+ mudzimai wako Erizabheti achakuberekera mwanakomana, uye unofanira kumutumidza kuti Johani.+
14 Uchava nomufaro nokufarisisa, vazhinji vachafara+ pamusoro pokuberekwa kwake;
15 nokuti achava mukuru pamberi paJehovha.+ Asi haambofaniri kunwa waini nechinwiwa chinodhaka,+ uye achazadzwa nomudzimu mutsvene kubvira achiri mudumbu maamai vake chaimo;+
16 achadzorera vazhinji vevanakomana vaIsraeri kuna Jehovha+ Mwari wavo.
17 Uyewo, achaenda pamberi pake nomudzimu nesimba zvaEriya,+ kuti adzorere mwoyo+ yavanababa kuvana nevasingateereri kuuchenjeri hunobatsira hwevakarurama, kuti agadzirire Jehovha+ vanhu vakagadzirirwa.”+
18 Zvino Zekariya akati kungirozi: “Ndingava sei nechokwadi neizvi? Nokuti ndakwegura+ uye mudzimai wangu achembera kwazvo.”
19 Ichipindura, ngirozi yakati kwaari: “Ndini Gabrieri,+ anomira pamberi paMwari, uye ndatumwa kuzotaura+ newe uye kuzokuzivisa mashoko akanaka ezvinhu izvi.
20 Asi, tarira! hauzokwanisi kutaura uye uchanyarara+ kusvikira zuva rinoitika zvinhu izvi, nokuti hauna kutenda mashoko angu, ayo achazadzika munguva yawo yakatarwa.”
21 Munguva iyoyo vanhu vakaramba vakamirira Zekariya,+ uye vakatanga kushamisika nokunonoka kwake ari munzvimbo tsvene.
22 Asi paakabuda akanga asingakwanisi kutaura navo, uye vakanzwisisa kuti akanga achangobva kuona chinhu chinoshamisa kwazvo+ munzvimbo tsvene; uye akaramba achitaura navo nezviratidzo, asi akaramba ari mbeveve.
23 Zvino, mazuva ebasa rake rinoitirwa vanhu vose paakapera,+ akaenda kumba kwake.
24 Asi pashure pemazuva aya Erizabheti mudzimai wake akava nepamuviri;+ uye haana kubva pamba pake kwemwedzi mishanu, achiti:
25 “Izvi ndizvo zvandaitirwa naJehovha mumazuva ano paafunga nezvangu kuti abvise kuzvidzwa kwangu pakati pevanhu.”+
26 Mumwedzi wake wechitanhatu, ngirozi inonzi Gabrieri+ yakatumwa ichibva kuna Mwari kuti iende kuguta reGarireya rinonzi Nazareta,
27 kumhandara yakanga yavimbiswa kuroorwa nomurume ainzi Josefa weimba yaDhavhidhi; uye mhandara yacho+ yainzi Mariya.+
28 Payakasvika pamberi pake yakati: “Kwaziwa,+ iwe akanzwirwa nyasha kwazvo, Jehovha+ anewe.”+
29 Asi iye akanetseka kwazvo nemashoko acho, akatanga kufunga kuti uku kungava kukwazisa kworudzii.
30 Naizvozvo ngirozi yakati kwaari: “Usatya, Mariya, nokuti wanzwirwa nyasha+ naMwari;
31 uye tarira! uchabata pamuviri, wobereka mwanakomana,+ uye unofanira kumutumidza kuti Jesu.+
32 Uyu achava mukuru+ uye achanzi Mwanakomana woWokumusorosoro;+ uye Jehovha Mwari achamupa chigaro choumambo+ chababa vake Dhavhidhi,+
33 iye achava mambo paimba yaJakobho nokusingaperi, uye hapazovi nomugumo woumambo hwake.”+
34 Asi Mariya akati kungirozi yacho: “Izvi zvingaitika sei, ini zvandisiri kurara+ nomurume?”
35 Ichipindura, ngirozi yakati kwaari: “Mudzimu mutsvene+ uchaburukira pauri, uye simba roWokumusorosoro richakufukidza. Saka ichochowo chichaberekwa chichanzi chitsvene,+ Mwanakomana waMwari.+
36 Uye tarira! Erizabheti hama yako nayewo akabata pamuviri pomwanakomana, muuchembere hwake, uye uno ndiwo mwedzi wake wechitanhatu, iye mukadzi anonzi haabereki;+
37 nokuti kuna Mwari hapana chinoziviswa chichava chisingabviri.”+
38 Mariya akabva ati: “Tarirai! Murandasikana waJehovha!+ Ngazviitike kwandiri maererano nezvamazivisa.” Ipapo ngirozi yakabva kwaari.
39 Naizvozvo Mariya akasimuka mumazuva iwayo, akachimbidza kuenda kunyika yemakomo, kuguta raJudha,
40 akapinda mumusha waZekariya, akakwazisa Erizabheti.
41 Naizvozvo, Erizabheti zvaakanzwa kukwazisa kwaMariya, mwana aiva mudumbu make akakwakuka; uye Erizabheti akazadzwa nomudzimu mutsvene,
42 akashevedzera nokushevedzera kukuru, akati: “Wakakomborerwa iwe pakati pevakadzi, uye chakakomborerwa+ chibereko chedumbu rako!
43 Naizvozvo sei ndawana ropafadzo iyi, kuti amai vaShe wangu+ vauye kwandiri?
44 Nokuti, tarira! inzwi rokukwazisa kwako parasvika munzeve dzangu, mwana ari mudumbu mangu akwakuka nomufaro mukuru.+
45 Anofarawo iye akatenda, nokuti zvinhu izvozvo zvaakataurirwa zvichibva kuna Jehovha+ zvichaitwa zvakakwana.”+
46 Zvino Mariya akati: “Mweya wangu unokudza Jehovha,+
47 uye mwoyo wangu haungaregi kufarira kwazvo+ Mwari Muponesi wangu;+
48 nokuti atarira nzvimbo yakaderera yomurandasikana wake.+ Nokuti, tarira! kubvira zvino zvizvarwa zvose zvichanditi ndinofara;+
49 nokuti Ane simba andiitira mabasa makuru, uye zita rake idzvene;+
50 uye kwezvizvarwa nezvizvarwa ngoni dzake dziri pane vaya vanomutya.+
51 Azviita nesimba noruoko rwake,+ aparadzira kwose kwose vaya vanozvikudza pakuvavarira kwemwoyo yavo.+
52 Aderedza vanhu vane simba+ pazvigaro zvoumambo, akakwidziridza vakaderera;+
53 agutisa kwazvo vane nzara nezvinhu zvakanaka+ uye aita kuti vaiva nepfuma vaende vasina chinhu.+
54 Ayamura Israeri mushandi wake,+ achimunzwira ngoni,+
55 sezvaakaudza madzitateguru edu, kuti anzwire ngoni Abrahamu nevana vake, nokusingaperi.”+
56 Mariya akagara naye inenge mwedzi mitatu, akazodzokera kumusha kwake.
57 Zvino nguva yakasvika yokuti Erizabheti asununguke, uye akabereka mwanakomana.
58 Vavakidzani nehama dzake vakanzwa kuti Jehovha akanga aita kuti ngoni dzake+ dzive huru kwaari, vakatanga kufara+ naye.
59 Pazuva rechisere vakauya kuzodzingisa mwana wacho muduku,+ uye vakanga vachida kumutumidza zita rababa vake, rokuti Zekariya.
60 Asi amai vake vakapindura, vakati: “Aiwa, hazviiti! asi achanzi Johani.”
61 Ivo vakati kwaari: “Pahama dzako hapana munhu ane zita irori.”
62 Vakabva vabvunza baba vake vachishandisa zviratidzo kuti vaida kuti iye anzi ani.
63 Ivo vakakumbira puranga rokunyorera, vakanyora kuti: “Johani+ ndiro zita rake.” Ipapo vose vakashamisika.
64 Pakarepo muromo wake wakavhurika+ uye rurimi rwake rukasununguka, akatanga kutaura, achirumbidza Mwari.
65 Zvino kutya kwakabata vose vaigara munharaunda mavo; uye zvinhu zvose izvi zvakatanga kutaurwa munyika yose yemakomo yeJudhiya,
66 uye vose vakazvinzwa vakazvichengeta mumwoyo+ mavo, vachiti: “Chokwadi mwana uyu muduku achavei?” Nokuti ruoko+ rwaJehovha chokwadi rwakanga ruinaye.
67 Zvino baba vake Zekariya vakazadzwa nomudzimu mutsvene,+ vakaprofita,+ vachiti:
68 “Jehovha Mwari waIsraeri ngaarumbidzwe,+ nokuti afunga nezvevanhu vake+ uye avanunura.+
69 Atimutsira nyanga+ yoruponeso mumba momushandi wake Dhavhidhi,
70 sezvaakataura, achishandisa miromo yevaprofita vake vatsvene kubvira kare,+
71 nezvokuponeswa pavavengi vedu uye pamaoko evaya vose vanotivenga;+
72 kuti aite ngoni dzine chokuita nemadzitateguru edu uye kuti ayeuke sungano yake tsvene,+
73 mhiko yaakapikira Abrahamu tateguru vedu,+
74 kuti, pashure pokunge tanunurwa pamaoko evavengi,+ atipe ropafadzo yokumuitira basa dzvene nokusatya+
75 nokuvimbika nokururama pamberi pake mazuva edu ose.+
76 Asi kana uri iwe, mwana muduku, uchanzi muprofita weWokumusorosoro, nokuti uchafanotungamira pamberi paJehovha kuti ugadzirire nzira dzake,+
77 kuti upe vanhu vake zivo inoponesa nokukanganwirwa zvivi zvavo,+
78 nokuda kwetsitsi huru dzaMwari wedu. Neidzi tsitsi mambakwedza+ achatishanyira achibva kumusoro,+
79 kuzovhenekera vaya vakagara murima nomumumvuri worufu,+ kuzotungamirira tsoka dzedu nokubudirira munzira yorugare.”
80 Zvino mwana wacho muduku akaramba achikura+ uye achisimba mumudzimu, uye akaramba ari murenje kusvikira zuva rokuzviratidza pachena kuna Israeri.
Tumirawo vamwe
Tumirawo vamwe
Ruka 1
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=42&Chapter=1&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D42%26Chapter%3D1%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
“Mashoko Aya . . . Anofanira Kuva Mumwoyo Mako”
Chii chinonyanya kudiwa nevana kubva kuvabereki vavo? Ona zvinoitwa nevamwe baba pakuedza kuchengetedza mhuri yavo.
“Mashoko Aya. . . Anofanira Kuva Mumwoyo Wako”
Chii chinonyanya kudiwa nevabereki kuvana vavo? Ona zvinoitwa nevamwe baba pakuedza kuchengetedza mhuri yavo.
Kunamata Kwemhuri: Kune Basa Asi Kune Mibayiro
Kuva nenguva yekukurukura nyaya dzekunamata vhiki roga roga kunoita kuti mhuri ive pedyo nepedyo.
Inzwa zvimwe
Namatai Jehovha Semhuri
Mungawedzera sei kunakidzwa nokunamata kwenyu kwemhuri?


text:
Here are the latest born from Air France, Airbus A380! A real treat to drive and thrills guaranteed, includes custom sounds and a panel specific 2D model. Warning no virtual cockpit, when starting, right click on the screen and select 2D cockpit view.
- On October 30, 2009, Air France-KLM akagashira yaro yokutanga Airbus A380 - On November 20, 2009, kambani wakaita musikana kutiza A380 pakati Paris uye New York pamwe 538 vatakurwi mungarava.
Air France ari kutora hurukuro yayo yokutanga Airbus A380, pakukura airliner munyika, izvo zvinogona kutakura 538 vatakurwi pamusoro 13,000? Km. Vatatu gumi ndege iri kuitira achaiswa Air France pakati zvino uye muchirimo 2010, kuti akanyatsotevera ne wechina. Kutanga musi 23 November 2009, the Air France A380 chichange kuvhiyiwa Flights zuva pakati Paris - Charles de Gaulle uye New York - JFK, ichiteverwa Paris-Johannesburg munguva yechando 2009-2010.
naizvozvo Air France ndiye wokutanga akaendesa European kuti ishande Superjumbo ichi, uye wokutanga kambani yose kupa transatlantic Flights pakati Europe uye USA pamwe ndege iyi.
The A380 kuchinyanya chakanakira nzira yose Air France, uye kukura kwayo yakanakira kumirisana vakuru vekambani yendege kuti simba nomusimboti pana Paris - Charles de Gaulle.
Its zvina mamiriro-of-the-nounyanzvi GP 7200 michini, ayo aerodynamic chimiro uye fuselage kwayo kusanganisa achangobuda ruzivo kuti A380 kupfuura zvakatipoteredza-ushamwari ndege yayo muchikwata.
«In 1996, Air France kwakavakirwa chisarudzo chacho kuwana A380 chinangwa zvinodiwa izvo zvakaratidza kuti chokupika ndege iyi yakanga Zvakanakisa wakanyatsokodzera zvinodiwa Company wacho», vakazivisa Jean-Cyril Spinetta, sachigaro revatungamiriri pamusoro Air France-KLM .
The A380 Anozvirumbidza yakaenzana dzokuita kuti mumwe Boeing 777-200 uye Airbus A340-300 zvabatanidzwa apo chipiriso 20% zvinoderedza kushandiswa mari.
«A380 nechimwe zvichabatsira Air France kuponesa 12 kuti 15 miriyoni euros pagore, iyo, ano mwoyo zvoupfumi okunze, kunopa Company pamwe zvinoreva kutsungirira dambudziko. Naizvozvo Air France vachakwanisa kupa vatengi ayo nyaradzo yakatokura, apo nokuramba kwayo mari pasi masimba. Uyezve, mabasa ose A380 riri mumutsara pamwe Company wacho kwezvakatipoteredza wazvipira », akawedzera Pierre-Henri Gourgeon, CEO pamusoro Air France.
Air romuFrance A380 anopa vatakurwi nemakirasi matatu: La kuratidzwa-First - 9 nezvigaro huru nechepamusoro - Affaires-Business - 80 nezvigaro yokumusoro nechepamusoro - uye Voyageur-Economy 449 zvigaro ndokuwarira pamusoro shop maviri. In chimwe nechimwe zvinoshamisa akanyarara kabhini, Air France akasika rakapfava kuchizorodza ambience, akavonga chinjika chiedza wakanyatsokodzera dzakasiyana nzendo kutiza. Angava musangano pfungwa kana kutandara nzvimbo, mumwe kabhini yave kurongedzerwa zvose mubhazi vanofanira kuita ravo kutiza chiitiko inofadza zvechokwadi chete. 22 ndege vashandi vari mungarava kushumira 538 vatengi.
Kare 1996, Air France akatora chikamu kushanda mumapoka kusanganisira Airbus uye chikuru kanda vatakuri A380, kugadzira chinhu ndege iyo aigona kusangana mutengi tarisiro, uye vakagadzirira kwaro kubva 2003. Air France ave vakamboshanda yendege zviremera kuchinja pasi zvivako kuti ndege itsva iyi, yakadzidziswa zvose vashandi uye pasi tsvimbo uye paakapiwa mune murwere michina rakakodzera.
Author Model by Robert Versluys, panel by Pasquale Rinaldi, sounds by Cadmus Lee


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
28 Zvino patakanga tapukunyuka, takabva taziva kuti chitsuwa chacho chainzi Marita.+
2 Vanhu vaitaura mutauro usiri wedu vakatiitira mutsa unoshamisa,+ nokuti vakabatidza moto, vakatigamuchira tose vachitibatsira nokuda kwemvura yainaya uye nokuda kwechando.+
3 Asi Pauro paakaunganidza rimwe svinga retsotso akariisa pamoto, nyoka yakabuda nokuda kwokupisa, ikaruma uye ikaramba yakanamatira paruoko rwake.
4 Vanhu vaitaura mutauro usiri wedu pavakaona chisikwa ichi chine uturu chakarembera paruoko rwake, vakatanga kutaurirana vachiti: “Chokwadi murume uyu imhondi, kunyange zvazvo apukunyuka mugungwa, kururamisira kwokuranga hakuna kumubvumira kuti arambe achirarama.”
5 Zvisinei, akazunzira chisikwa chacho chine uturu mumoto, akasakuvara.+
6 Asi vaitarisira kuti aizozvimba kana kuti aizongoerekana awira pasi ofa. Pashure pokunge vamira kwenguva refu, vakasaona chinhu chinokuvadza chichiitika kwaari, vakachinja pfungwa dzavo, vakatanga kuti aiva mwari.+
7 Zvino pedyo nenzvimbo iyoyo murume mukuru wechitsuwa ichocho, ainzi Pabriyo, aiva neminda; uye akatigamuchira nomutsa, akagara nesu zvakanaka kwemazuva matatu.
8 Asi baba vaPabriyo vakanga varere vachitambudzika nefivha nemanyoka, uye Pauro akapinda mavaiva, akanyengetera, akaisa maoko+ ake pavari, akavaporesa.+
9 Pashure pokunge izvi zvaitika, vanhu vose vakanga vaine zvirwere pachitsuwa ichi vakatangawo kuuya kwaari, vachirapwa.+
10 Vakatikudzawo nezvipo zvizhinji uye, patakanga tava kuenda nechikepe, vakatirongedzera zvinhu zvataizoda.
11 Kwapera mwedzi mitatu takafamba nechikepe chaibva Arekizandriya+ chakanga chapedzera mwaka wechando pachitsuwa ichocho chaiva nomufananidzo waiti “Vanakomana vaZeusi.”
12 Takasvika pachiteshi chengarava cheSirakusi tikagara ipapo kwemazuva matatu,
13 inova ndiyo nzvimbo yatakazobva pairi tikatenderera, tikasvika kuRegiyumu. Kwapera zuva rimwe chete mhepo yokumaodzanyemba yakamuka, tikazosvika kuPuteori pazuva rechipiri.
14 Pano takawana hama uye dzakatiteterera kuti tigare nadzo kwemazuva manomwe; uye saizvozvi takananga kuRoma.
15 Hama dzaiva ikoko, padzakanzwa mashoko aiva nechokuita nesu, dzakauya kuzosangana nesu tichiri kuMusika weApiyo neHotera Nhatu uye, Pauro paakadziona, akaonga Mwari, akashinga.+
16 Pakupedzisira, patakanga tapinda muRoma, Pauro akabvumirwa+ kugara oga aine murwi aimurinda.
17 Zvisinei, kwapera mazuva matatu akaunganidza vaya vaiva varume vakuru vevaJudha. Pavakanga vaungana, akati kwavari: “Varume, hama, kunyange ndakanga ndisina kuita chinhu chinopesana nevanhu kana tsika dzemadzitateguru edu,+ ndakaiswa mumaoko evaRoma somusungwa+ anobva kuJerusarema.
18 Ava, pashure pokunge vandibvunzurudza,+ vakanga vachida kundisunungura,+ zvapakanga pasina chikonzero chokuti ndiurayiwe.+
19 Asi vaJudha pavakaramba vachipesana nazvo, ndakagombedzerwa kukwidza mhosva+ yacho kuna Kesari, asi kwete sokunge kuti ndaiva nechimwe chinhu chokupomera rudzi rwangu.
20 Chokwadi nokuda kweizvi ndakateterera kuti ndikuonei uye nditaure nemi, nokuti ndakasungwa necheni+ idzi nokuda kwetariro+ yaIsraeri.”
21 Ivo vakati kwaari: “Hatina kugamuchira tsamba dzakabva kuJudhiya dzine chokuita newe, uyewo hapana kana mumwe wehama asvika atiudza kana kuti ataura chinhu chakaipa pamusoro pako.
22 Asi tinofunga kuti zvakakodzera kuti tinzwe kwauri zvaunofunga, nokuti chokwadi pamusoro pekapoka+ aka tinozviziva kuti kanoshorwa kwose kwose.”+
23 Zvino vakarangana zuva naye, uye vakauya kwaari vari vazhinji kwazvo munzvimbo yaaigara. Iye akavatsanangurira nyaya yacho nokuvapupurira kwazvo pamusoro poumambo hwaMwari+ uye achivanyengetedza pamusoro paJesu kubva mumutemo waMosesi+ neZvakanyorwa nevaprofita,+ kubvira mangwanani kusvikira manheru.
24 Vamwe vakatanga kutenda+ zvinhu zvakataurwa; vamwe vakanga vasingatendi.+
25 Naizvozvo, nokuti vakanga vasingabvumirani, vakatanga kuenda, Pauro paaitaura shoko iri rimwe chete, achiti:
“Mudzimu mutsvene wakataura zvakakodzera kumadzitateguru enyu uchishandisa muprofita Isaya,
26 uchiti, ‘Enda kuvanhu ava uti: “Kunzwa, muchanzwa asi hamuzombonzwisisi; uye, kutarira, muchatarira asi hamuzombooni.+
27 Nokuti mwoyo yevanhu ava yava mikukutu, uye vakanzwa nenzeve dzavo pasina chavanoita, uye vakatsinzina maziso avo; kuti varege kuzomboona nemaziso avo uye kunzwa nenzeve dzavo uye kunzwisisa nemwoyo yavo vatendeuke, kuti ndivaporese.”’+
28 Naizvozvo zivai kuti nzira iyi, iyo Mwari anoponesa nayo, yakatumirwa kune mamwe marudzi;+ chokwadi iwo achaiteerera.”+
29 ——
30 Naizvozvo akagara kwemakore maviri ose ari muimba yake oga yaibhadharwa,+ uye vose vaiuya kwaari aivagamuchira nomutsa,
31 achivaparidzira umambo hwaMwari uye achivadzidzisa zvinhu zvine chokuita naShe Jesu Kristu norusununguko rukuru rwokutaura,+ asingadziviswi.
Tumirawo vamwe
Tumirawo vamwe
Mabasa 28
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=44&Chapter=28&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D28%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
14 Zvino Jehovha akataura naMosesi, achiti:
2 “Taura nevanakomana vaIsraeri, kuti vadzoke, vadzike musasa pamberi pePihahiroti pakati peMigdhori negungwa pakatarisana neBhaari-zefoni.+ Mudzike musasa pedyo negungwa pakatarisana napo.
3 Zvino Farao achabva ati nezvevanakomana vaIsraeri, ‘Vari kudzungaira munyika yacho vavhiringidzika. Renje ravavharidzira.’+
4 Naizvozvo ndicharega mwoyo waFarao uchioma,+ iye achavatevera uye ndichakudzwa nezvichaitika kuna Farao nemauto ake ose ehondo;+ uye vaIjipiti vachaziva kuti ndini Jehovha.”+ Nokudaro vakaita saizvozvo.
5 Gare gare mambo weIjipiti akaudzwa kuti vanhu vakanga vatiza. Mwoyo waFarao neyevashandi vake ikabva yachinja pamusoro pevanhu vacho,+ zvokuti vakati: “Taitei, zvatarega vaIsraeri kuti vaende, varege kuva varanda+ vedu?”
6 Naizvozvo akagadzirira ngoro dzake dzehondo, akaenda nevanhu vake.+
7 Akatora ngoro dzehondo dzakasarudzwa+ mazana matanhatu nedzimwe ngoro dzose dzeIjipiti nevarwi vaiva mune imwe neimwe yadzo.
8 Nokudaro Jehovha akarega mwoyo waFarao mambo weIjipiti uchioma,+ iye akatevera vanakomana vaIsraeri, vanakomana vaIsraeri pavakanga vachibuda noruoko rune simba.+
9 VaIjipiti vakavatevera, mabhiza ose engoro aFarao nevarwi vaitasva mabhiza+ nemauto ake ehondo vakavabata pavakanga vakadzika musasa pedyo negungwa, pedyo nePihahiroti pakatarisana neBhaari-zefoni.+
10 Farao paakasvika pedyo, vanakomana vaIsraeri vakatarira, vakaona vaIjipiti vachivatevera; vanakomana vaIsraeri vakatya kwazvo vakatanga kuchemera Jehovha.+
11 Ivo vakati kuna Mosesi: “Makatisvitsa kuno kuti tifire murenje nokuti muIjipiti hamuna kana makuva here?+ Chii ichi chamakatiitira nokutibudisa muIjipiti?
12 Izvi handizvo here zvatakakuudzai tiri muIjipiti, tichiti, ‘Tiregei hedu, kuti tishandire vaIjipiti’? Nokuti zviri nani kuti tishandire hedu vaIjipiti, pane kuti tifire murenje.”+
13 Mosesi akabva ati kuvanhu vacho: “Musatya henyu.+ Mirai makasimba muone ruponeso rwaJehovha, rwaachakuitirai nhasi.+ Nokuti vaIjipiti ava vamuri kuona nhasi hamuchazombovaonizve, aiwa, kana.+
14 Jehovha achakurwirai,+ uye imi muchange makanyarara henyu.”
15 Zvino Jehovha akati kuna Mosesi: “Unorambirei uchindichemera?+ Taura nevanakomana vaIsraeri kuti vaputse musasa.
16 Asi iwe, simudza tsvimbo yako,+ utambanudzire ruoko rwako pagungwa urikamure,+ kuti vanakomana vaIsraeri vapfuure nepakati pegungwa panyika yakaoma.+
17 Asi ini, ndicharega mwoyo yevaIjipiti ichioma,+ kuti vapinde vachivatevera uye kuti ndikudzwe nezvichaitika kuna Farao nemauto ake ose ehondo, ngoro dzake dzehondo nevarwi vake vanotasva mabhiza.+
18 VaIjipiti vachaziva kuti ndini Jehovha pandichakudzwa ndichishandisa Farao, ngoro dzake dzehondo, nevarwi vake vanotasva mabhiza.”+
19 Zvino ngirozi+ yaMwari wechokwadi yakanga ichitungamirira boka raIsraeri yakabva ikaenda shure kwavo, uye shongwe yegore yakabva mberi kwavo ikamira shure kwavo.+
20 Naizvozvo yakapinda pakati pomusasa wevaIjipiti nomusasa waIsraeri.+ Kune rumwe rutivi yakava gore pamwe chete nerima. Kune rumwe rutivi yakaramba yakavhenekera usiku.+ Boka iri harina kuswedera pedyo neboka iro usiku hwose.
21 Zvino Mosesi akatambanudzira ruoko rwake pamusoro pegungwa;+ Jehovha akatanga kudzorera shure gungwa achishandisa mhepo yokumabvazuva ine simba usiku hwose, uye kuchinja pasi pegungwa kuva nyika yakaoma,+ uye mvura yakanga ichikamurwa.+
22 Kwapera nguva yakati, vanakomana vaIsraeri vakapfuura nepakati pegungwa panyika yakaoma,+ mvura payakanga yakaita madziro kwavari kuruoko rwavo rworudyi nokuruboshwe kwavo.+
23 VaIjipiti vakavadzingirira, nemabhiza ose aFarao, ngoro dzake dzehondo nevarwi vake vaitasva mabhiza, vakatanga kupinda vachivatevera,+ pakati pegungwa.
24 Zvino munguva yokurinda yemangwanani Jehovha akatanga kutarira boka revaIjipiti ari mushongwe yomoto negore,+ akavhiringidza boka revaIjipiti.+
25 Akaramba achigurunura mavhiri engoro dzavo zvokuti vakanga vava kunetseka kudzifambisa;+ uye vaIjipiti vakatanga kuti: “Ngatitize tibve zvachose pavaIsraeri, nokuti Jehovha ari kuvarwira pavaIjipiti.”+
26 Jehovha akazoti kuna Mosesi: “Tambanudzira ruoko rwako pamusoro pegungwa,+ kuti mvura idzokere pamusoro pevaIjipiti, pangoro dzavo dzehondo nevarwi vavo vanotasva mabhiza.”
27 Mosesi akabva atambanudzira ruoko rwake pamusoro pegungwa, gungwa rikatanga kudzokera pane zvarakanga rakaita kwava kuedza. Munguva yose iyi vaIjipiti vakanga vachitiza kuti varege kusangana naro, asi Jehovha akazunzira vaIjipiti mukati megungwa.+
28 Mvura yakaramba ichidzokera.+ Iyo yakazofukidza ngoro dzehondo nevarwi vaitasva mabhiza vemauto ose ehondo aFarao vakanga vapinda mugungwa vachivatevera.+ Hapana kana nomumwe wavo akasara.+
29 Asi vanakomana vaIsraeri, vakafamba panyika yakaoma pakati pegungwa,+ uye mvura yaiva madziro kuruoko rwavo rworudyi nokuruboshwe rwavo.+
30 Nokudaro Jehovha akaponesa vaIsraeri paruoko rwevaIjipiti pazuva iroro,+ uye vaIsraeri vakaona vaIjipiti vakafa pamhenderekedzo yegungwa.+
31 Israeri akaonawo simba guru rakanga rashandiswa naJehovha mukurwisa vaIjipiti; vanhu vakatanga kutya Jehovha, vakava nokutenda muna Jehovha naMosesi mushumiri wake.+
Tumirawo vamwe
Tumirawo vamwe
Eksodho 14
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=2&Chapter=14&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D14%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
13 “Tarirai! Ziso rangu rakaona zvinhu zvose izvi,
Nzeve yangu yakazvinzwa uye inozvifungisisa.
2 Zvamunoziva imi ndinonyatsozvizivawo;
Handisi munhu akaderera panemi.+
3 Zvisinei, ini ndaizoda kutaura noWemasimbaose,+
Uye ndaizofara kuitirana nharo naMwari.
4 Asi imi muri vanhu vanodzurura nenhema;+
Mose muri vanachiremba vasina zvavanobatsira.+
5 Kudai maingoramba makanyarara henyu,
Kuti munzi makachenjera!+
6 Ndapota, inzwai kupikisa kwangu,+
Uye teererai kuteterera kwemiromo yangu.
7 Mucharwira Mwari muchitaura zvisina kururama here,
Uye muchamurwira muchitaura zvokunyengera here?+
8 Muchaita zvechizivano naye here,+
Kana kuti mucharwira Mwari pakutongwa here?
9 Zvingakunakirai kana akakuongororai here?+
Kana kuti muchamunyengedza sokunyengedzwa kunoitwa munhuwo zvake here?
10 Chokwadi achakutsiurai+
Kana mukaedza kuita zvechizivano pachivande;+
11 Kukudzwa kwake hakuzoiti kuti mutange kutya,
Mobatwa nokumutya here?+
12 Mashoko enyu asingakanganwiki zvirevo zvemadota;
Nhoo dzenyu inhoo dzevhu.+
13 Rambai makanyarara pamberi pangu, kuti ini nditaure.
Chero chipi zvacho chinenge chauya pandiri ngachiuye!
14 Ndinotakurireiko nyama yangu nemazino angu
Uye ndinoisirei mweya wangu muchanza changu?+
15 Kunyange kudai aizondiuraya, ndaisazomirira here?+
Ndaizongoitirana nharo naye nokuda kwenzira dzangu.
16 Aizovawo ruponeso rwangu,+
Nokuti hapana mutsauki achauya pamberi pake.+
17 Nyatsonzwai shoko rangu,+
Uye inzwai zvandinozivisa.
18 Ndapota, tarirai! ndaunza mhosva inofanira kutongwa;+
Ndinonyatsoziva kuti ini ndakarurama.
19 Ndiani achakakavadzana neni?+
Nokuti zvino kunyange ndikanyarara ndichangofa!
20 Musangondiitira zvinhu zviviri;
Ipapo handizovandi nemhosva yenyu;+
21 Isai ruoko rwenyu kure neni,
Uye kutyisa kwenyu—ngakurege kundityisa.+
22 Shevedzai kuti ini ndipindure;
Kana kuti regai nditaure, imi mundipindure.
23 Ndine zvikanganiso nezvivi pakudini?
Itai kuti ndizive kumukira kwangu nechivi changu.
24 Munovanzirei chiso chenyu,+
Mondiona somuvengi wenyu?+
25 Muchaita kuti shizhawo zvaro rinopeperetswa nemhepo rivhunduke here?
Kana kuti mucharamba muchidzingirira mashangawo zvawo akaoma here?
26 Nokuti munoramba muchindinyorera zvinhu zvinovava+
Uye munondigarisa nhaka yemigumisiro yokukanganisa kwandakaita ndichiri muduku.+
27 Munoramba makaisa tsoka dzangu mumatanda,+
Uye munotarira makwara angu ose;
Munotara mutsara wenyu nokuda kwetsoka dzangu.
28 Iye akafanana nechimwe chinhu chakaora chinoparara;+
Senguo inodyiwa nechitemamachira.+
Tumirawo vamwe
Tumirawo vamwe
Jobho 13
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=18&Chapter=13&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D18%26Chapter%3D13%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ramba Uchirwira Kukomborerwa naJehovha
“Warwisana naMwari uye nevanhu zvokuti wazokunda.”
NZIYO: 60, 38
1, 2. Vashumiri vaJehovha vanofanira kurwisana nematambudziko api?
KUBVA kumunhu wekutanga ainge akavimbika, Abheri, kusvika nhasi, vanamati vaJehovha vakavimbika vari kurwira kutenda kwavo. Muapostora Pauro akanyorera vaKristu vechiHebheru achivayeuchidza kuti ‘vakatsungirira kurwisa kukuru vachitambura,’ pavaitsvaga kufarirwa naJehovha uye kukomborerwa naye. (VaH. 10:32-34) Pauro akafananidza kurwa kunoita vaKristu nezvaiitwa nevanhu vaikwikwidzana mumitambo yaiitwa muGirisi, yakadai sekumhanya, mutsimba uye tsiva. (VaH. 12:1, 4) Mazuva ano, tiri munhangemutange yeupenyu, uye tinosangana nevavengi vanoda kutivhiringidza, kutipiringisha, uye kutitadzisa kuwana mufaro nemakomborero ari mberi.
2 Hondo yedu huru ndeyekurwisana naSatani nenyika yake yakaipa. (VaEf. 6:12) Zvinokosha kuti tisambobvuma kukurirwa ‘nezvinhu zvakadzika midzi’ munyika. Izvi zvinosanganisira zvainodzidzisa, mafungiro ayo, nezvimwe zvinokuvadza zvainoita zvakadai sekuita unzenza, kuputa fodya, uye kudhakwa nedoro nemadhiragi. Uye tinofanira kuramba tichirwisa zvido zvemuviri wedu une chivi uye kuora mwoyo.
3. Mwari anotidzidzisa sei kuti tirwise vavengi vedu?
3 Zvinoita here kuti tikurire zvinhu izvozvo zvine simba? Hongu, zvinoita, asi tinotofanira kurwisa. Achishandisa muenzaniso wemutambi wetsiva, Pauro akati: “Makandiro andiri kuita zvibhakera ndeokuti ndisarova mhepo.” (1 VaK. 9:26) Sezvinoita mutambi wetsiva anorwisa munhu waanenge achirwa naye, isuwo tinofanira kurwisa vavengi vedu. Jehovha anotidzidzisa uye anotibatsira pakurwa kwatinoita. Anotipa mirayiridzo inoponesa achishandisa Shoko rake. Anotibatsirawo achishandisa misangano yechiKristu, magungano, uye mabhuku anotsanangura Bhaibheri. Uri kushandisa zvauri kudzidza here? Kana ukasazvishandisa, unenge uchiita seuri ‘kurova mhepo,’ uchitadza kunyatsorwisa muvengi wako.
4. Tingaita sei kuti tisakurirwa nezvakaipa?
4 Vavengi vedu vanogona kutirwisa panguva yatinenge tisingambofungiri uye patinenge tisina simba, saka tinofanira kuramba takangwarira. Bhaibheri rinotinyevera richiti: “Usazvirega uchikundwa nezvakaipa, asi ramba uchikunda zvakaipa nezvakanaka.” (VaR. 12:21) Mashoko anokurudzira ekuti tisazvirega ‘tichikundwa nezvakaipa’ anoratidza kuti tinokwanisa kukunda zvakaipa. Tinokwanisa kukunda kana tikaramba tichirwisa. Asi kana tikavarairwa torega kurwa, tinokurirwa naSatani nenyika yake yakaipa uye nenyama yedu ine chivi. Usambobvumira Satani kuti akutyisidzire zvekusvika pakukanda mapfumo pasi!
5. (a) Chii chingatibatsira kuti tirambe tichirwisa kuti tikomborerwe naMwari? (b) Vanhu vapi vemuBhaibheri vatichakurukura nezvavo?
5 Kuti vakunde, vaya vanenge vachirwisa havafaniri kukanganwa kuti vari kurwirei. Kuti Mwari avafarire uye avakomborere, vanofanira kuramba vachiyeuka zvinotaurwa pana VaHebheru 11:6 kuti: “Anosvika kuna Mwari anofanira kutenda kuti ariko uye kuti anopa mubayiro vaya vanomutsvaka nomwoyo wose.” Shoko rechiGiriki rakashandurwa kuti ‘kutsvaka nomwoyo wose’ rinopa pfungwa yekushanda nesimba. (Mab. 15:17) Magwaro anotipa mienzaniso yakanaka yevarume nevakadzi vakashanda nesimba chaizvo kuti vakomborerwe naJehovha. Jakobho, Rakeri, Josefa, naPauro vakasangana nezvinhu zvaishungurudza uye zvaipedza simba, asi vakaratidza kuti kushingirira kunounza makomborero. Tingatevedzera sei vanhu vana ivavo vaiva neushingi pakurwa?
KUSHINGIRIRA KUNOITA KUTI MUNHU AKOMBORERWE
6. Chii chakabatsira Jakobho kuti ashingirire, uye Mwari akamukomborera sei? (Ona mufananidzo uri panotangira nyaya ino.)
6 Jakobho akarwisa uye akashingirira nekuti aida Jehovha, aikoshesa zvinhu zvekunamata, uye aitenda zvizere vimbiso yaJehovha yekuti achakomborera vana vake. (Gen. 28:3, 4) Ndosaka Jakobho akaita zvose zvaaigona kuti akomborerwe naMwari paakanga ava kusvitsa makore 100; akatoita mutsimba nengirozi. (Verenga Genesisi 32:24-28.) Jakobho pachake aiva nesimba rekurwisana nengirozi here? Akanga asina! Asi aiva murwi akatsunga chaizvo, uye akaratidza kuti aisatomboda kukundwa! Pakupedzisira akawana mubayiro wekushingirira kwake. Akazopiwa zita rainyatsokodzera rekuti Israeri, iro rinoreva kuti “Anotsungirira kurwa naMwari” kana kuti “Mwari Anorwa.” Jakobho akawana mubayiro wakakura chaizvo watiri kudawo kuwana, wekufarirwa uye kukomborerwa naJehovha.
7. (a) Rakeri aitambudzika nei? (b) Rakeri akaitei, uye akakomborerwa sei?
7 Rakeri, mudzimai waJakobho, aidawo kuona kuti Jehovha aizozadzisa sei zvaakanga avimbisa murume wake. Asi pane dambudziko raivapo. Rakeri akanga asina vana. Kare ikako, kushaya mbereko kwaionekwa sedambudziko rakakura. Saka akawana sei ushingi nesimba zvekuti arwise mamiriro ezvinhu aiodza mwoyo uye aaisagona kuchinja? Haana kurasa tariro. Asi akaramba achirwisa kuburikidza nekunyengetera zvakadzama. Jehovha akanzwa kuteterera kwaRakeri kwaibva pamwoyo, uye pakupedzisira akamukomborera nevana. Ndokusaka pane imwe nguva Rakeri akataura kuti: “Ndaita mutsimba kwazvo . . . Ndakundawo!”
8. Josefa akava mudambudziko ripi kwenguva yakareba, uye zvaakaita zvinotibatsira sei?
8 Hapana mubvunzo kuti muenzaniso wekushinga wakaratidzwa naJakobho naRakeri wakazobatsira mwanakomana wavo Josefa pakurwisa miedzo yaakasangana nayo. Josefa paaiva nemakore 17, upenyu hwake hwakachinja zvachose. Vakoma vake vakamutengesa muuranda nekuti vaimunzwira godo. Pave paya, aifanira kutsungirira makore akawanda ekugara mujeri muIjipiti asina mhosva. (Gen. 37:23-28; 39:7-9, 20-21) Josefa haana kuora mwoyo uyewo haana kuva nechigumbu zvekusvika pakuda kutsiva. Pane kudaro, akaramba akaisa pfungwa nemwoyo paukama hwakanaka hwaaiva nahwo naJehovha. (Revh. 19:18; VaR. 12:17-21) Zvakaitwa naJosefa zvinofanira kutibatsira. Semuenzaniso, kunyange zvazvo tingangodaro takakura tichirarama upenyu hwakaoma kana kuti parizvino zvichiita sekuti zvinhu hazvizombotifambiri zvakanaka, tinofanira kuramba tichirwisa uye tichishingirira. Kana tikadaro, tinogona kuva nechivimbo chekuti Jehovha achatikomborera.
9. Tichitevedzera Jakobho, Rakeri, naJosefa, tinofanira kuitei kuti tizowana chikomborero chaJehovha?
9 Funga nezvemamiriro ezvinhu auri kutarisana nawo uye anogona kunge achiita kuti upenyu hwako huome. Pamwe uri kubatwa zvisina kunaka, kusarurwa, kana kuti kutsvinyirwa nevanhu. Kana kuti mumwe munhu anogona kunge ari kukupomera mhosva yausina kupara, zvimwe nekuti ane godo newe. Pane kukanda mapfumo pasi, yeuka zvakaita kuti Jakobho, Rakeri, naJosefa varambe vachishumira Jehovha vachifara. Mwari akavasimbisa uye akavakomborera nekuti vakaramba vachiratidza kuti vaikoshesa chaizvo zvinhu zvine chekuita nekunamata. Vakaramba vachirwisa uye vachiita zvaienderana neminyengetero yavo yaibva pamwoyo. Mugumo wenyika ino wava pedyo; saka tine chikonzero chakasimba chekubatisisa tariro yatiinayo! Une chido chekushanda nesimba kuti uwane chikomborero chaJehovha here, uchitoita seuri kuchirwira?
IVA NECHIDO CHEKURWISA KUTI UKOMBORERWE
10, 11. (a) Tingafanira kurwisa sei kuti tikomborerwe naMwari? (b) Chii chichatibatsira kuti tiite zvisarudzo zvakanaka uye kuti tikunde pakurwisana nekuora mwoyo uye nezvinhu zvinotivhiringidza?
10 Ndepapi pangada kuti tirwire chikomborero chaMwari? Vakawanda vanorwisa kuti vakurire chido chekuita zvakaipa zvinodiwa nemuviri une chivi. Vamwewo vaitofanira kushanda nesimba kuti varambe vachifarira ushumiri. Kana kuti iwe pachako unogonawo kunge uchifanira kuramba uchitsungirira, kunyange zvazvo usina utano hwakanaka kana kuti uchisurukirwa. Pane vamwewo vari kurwisa kuti varegerere vaya vakavatadzira. Pasinei nekuti tava nenguva yakareba sei tichishumira Jehovha, tose tinofanira kurwisa zvinhu zvinogona kutitadzisa kushumira Mwari, uyo anopa mubayiro kune vakavimbika.
11 Kutaura chokwadi, inogona kuva hondo chaiyo kuti tiite zvisarudzo zvakanaka uye tirarame sezvinofanira kuitwa nevaKristu. Zvinotonyanya kuoma kana mwoyo wedu unonyengera uchitidhonza kuti tiite zvinopesana naizvozvo. (Jer. 17:9) Kana ukaona kuti mwoyo wako uri kukudhonzera kuzvinhu zvakaipa, nyengeterera mudzimu mutsvene. Munyengetero uye mudzimu mutsvene zvinogona kukupa simba rekuti urambe uchitevedzera nzira yaunoziva kuti yakarurama uye inogona kukomborerwa naJehovha. Ita zvinoenderana neminyengetero yako. Edza kuverenga Bhaibheri zuva nezuva, uye wana nguva yekudzidza uri wega uyewo yekunamata nevamwe semhuri nguva dzose.
12, 13. Vamwe vaKristu vaviri vakabatsirwa sei kuti vadzore zvido zvakaipa?
12 Pane mienzaniso yakawanda inoratidza kuti vaKristu vakabatsirwa sei neShoko raMwari, mudzimu wake, uye nezvinyorwa zvechiKristu kuti vakurire zvido zvakaipa. Mumwe mukomana ane makore 17 akaverenga nyaya ine musoro unoti “Ungakurira Sei Kuda Zvakaipa?” yakabudiswa muMukai yaDecember 8, 2003. Akanzwa sei paakaiverenga? Akataura kuti, “Ndiri kurwisa kuti ndidzore mafungiro asina kunaka. Pandakaverenga munyaya yacho kuti ‘kuvakawanda, kurwisa nokukunda zvakaipa kwakatokura zvikuru,’ zvakaita kuti ndinzwe kuti ndiri mumwe wevanhu vaJehovha. Ndakaona kuti handisi ndega ndine dambudziko rakadaro.” Mukomana uyu akabatsirwawo nenyaya ine musoro unoti “Mararamiro Asiri Omuzvarirwo
13 Fungawo zvakaitika kune imwe hanzvadzi yekuUnited States. Yakanyora kuti: “Ndinoda kukutendai nekugara muchitipa zvekudya zvekunamata zvatinenge tichida uye panguva yakakodzera. Kakawanda ndinonzwa sekuti nyaya idzi dzakanyorerwa ini. Ndava nemakore akawanda ndichirwisana nechido chakasimba chekuita chimwe chinhu chinovengwa naJehovha. Dzimwe nguva ndinombofunga zvekukanda mapfumo pasi, ndorega kurwa. Ndinoziva kuti Jehovha ane ngoni uye anoregerera, asi nemhaka yekuti ndine chido ichi uye kuti nechepasi pasi pemwoyo wangu handichivengi, ndinonzwa sekuti handikodzeri kubatsirwa naye. Hondo iyi yaita kuti upenyu hwangu huome chaizvo. . . . Pandakaverenga nyaya ine musoro unoti ‘Une “Mwoyo Wokuti Uzive” Jehovha Here?’ iri muNharireyomurindi yaMarch 15, 2013, ndakanyatsoona kuti zvechokwadi Jehovha anoda kundibatsira.”
14. (a) Pauro ainzwa sei nezvekurwisa kwaaiita zvido zvenyama? (b) Tingabudirira sei pakurwisa zvido zvenyama yedu ine chivi?
14 Verenga VaRoma 7:21-25. Pauro akazvionera ega kuti kurwisa zvido zvemuviri une chivi kunogona kuoma zvakadini. Kunyange zvakadaro, ainyatsovimba kuti aigona kukunda pakurwisa zvido zvenyama yake kuburikidza nekunyengetera achivimba naJehovha uye kutenda muchibayiro chaJesu cherudzikinuro. Ko isu? Tinogona kubudirira pakurwisana nezvinodiwa nenyama yedu ine chivi. Tinobudirira sei? Kuburikidza nekutevedzera Pauro, nekunyatsovimba naJehovha kwete nesimba redu, uyewo nekutenda muchibayiro cherudzikinuro.
15. Munyengetero unogona kutibatsira sei kuti tirambe takatendeka uye titsungirire matambudziko edu?
15 Dzimwe nguva Mwari anotibvumira kuti tiratidze kuti tiri kunetseka zvakadini nezveimwe nyaya. Semuenzaniso, ko kana isu kana kuti mumwe wemumhuri medu akarwara zvakanyanya kana kuti akabatwa zvisina kunaka? Tinoratidza kuti tinovimba naJehovha nekuteterera kwaari kuti atipe simba kuti tirambe takatendeka, tichifara uye tiine ukama hwakanaka naye. (VaF. 4:13) Zvakaitika kune vakawanda mumazuva emuapostora Pauro uye mazuva ano zvinoratidza kuti munyengetero unogona kutibatsira kuti tivezve nesimba, tova neushingi hunotibatsira kuramba tichitsungirira.
RAMBA UCHIRWIRA KUKOMBORERWA NAJEHOVHA
16, 17. Watsunga kuitei semurwi?
16 Dhiyabhorosi anoda kukuona uchikanda mapfumo pasi worega kurwa. Tsunga ‘kubatisisa zvinhu zvakanaka kwazvo.’ (1 VaT. 5:21) Iva nechivimbo chekuti unogona kukunda pakurwisa Satani, nyika yake, uye zvido zvekuita zvakaipa. Unogona kuita izvozvo kuburikidza nekunyatsovimba kuti Mwari anokwanisa kutisimbisa.
17 Saka ramba uchirwisa. Ramba uchishingirira. Nyatsovimba kuti Jehovha ‘achakudururira chikomborero kusvikira usisina chaunoshayiwa.’


text:
Matattoo—Bhaibheri Rinoti Chii Nezvawo?
Mhinduro yeBhaibheri
Bhaibheri rinotaura nezvematattoo kamwe chete pana Revhitiko 19:28, richiti: “Musazvitema nyora [matattoo].” Mwari akapa murayiro uyu kurudzi rwevaIsraeri, uye izvi zvaizovasiyanisa nemamwe marudzi akanga akavapoteredza aizvinyora-nyora pamuviri yavo mazita kana kuti mifananidzo yevanamwari vavo. (Dheuteronomio 14:2) Kunyange zvazvo vaKristu vasiri pasi poMutemo wakapiwa vaIsraeri, zvairehwa nemutemo uyu zvinokosha kuti tifunge nezvazvo.
MuKristu anofanira kuiswa tattoo here?
Mavhesi anotevera anogona kukubatsira pakuita chisarudzo:
‘Vakadzi ngavapfeke zvakanaka.’ (1 Timoti 2:9, Bhaibheri Dzvene muChiShona Chanhasi) Zvinorehwa norugwaro urwu zvinoshandawo kuvanhurume. Tinofanira kuremekedza mafungiro evamwe torega kuita zvinhu zvokuti vanhu vanenge vachingotitarisa.
Vamwe vanoiswa matattoo vachida kuratidza kuti vanhu vorudzii kana kuti vachida kuratidza kuti hapana munhu anovaudza zvokuita nomuviri wavo. Asi Bhaibheri rinokurudzira vaKristu kuti: ‘Ipai miviri yenyu sechibayiro chipenyu, chitsvene, chinogamuchirika kuna Mwari, iro basa dzvene nesimba renyu rokufunga.’ (VaRoma 12:1) Zvibvunze kuti sei ndichida kuiswa tattoo. Kana uchizviita nemhaka yokuti ndizvo zviri mufashoni kana kuti uchida kuratidza kuti uri wechikwata chakati, yeuka kuti unogona kuzochinja mafungiro ako asi tattoo hauzokwanisi kuibvisa. Kuongorora chinangwa chauri kuda kuisirwa tattoo kunogona kukubatsira kuti uite chisarudzo chakanaka.—Zvirevo 4:7.
“Zvirongwa zvomunhu anoshingaira zvinobatsira, asi munhu wose anokurumidzira zvinhu achashayiwa njere.” (Zvirevo 21:5) Munhu anogona kuiswa tattoo asina kumbonyatsofunga nepo zvichigona kuzomukanganisa muupenyu hwake kunyange pakuwana basa. Uye matattoo anogona kunge achidhura chaizvo uye achirwadza kuzoabvisa. Ongororo dzinoitwa uye kukura kuri kuita bhizimisi rokubvisa matattoo zvinoratidza kuti vanhu vakawanda vanoiswa matattoo vanozozvidemba kuti dai vasina havo kuiswa.
Inzwa zvimwe
Mwari Anoda Kuti Ndiitei Neupenyu Hwangu?
Unoda chiratidzo here kana kuti kurotswa kuti uzive kuti uzive zvinodiwa naMwari? Ona mhinduro yacho muBhaibheri.


text:
ZVEPASI RINO
Kudanana
Kana uchida mazano panyaya dzekudanana unotanga kuatsvaka muBhaibheri here kana kuti Bhaibheri unozorifunga pekupedzisira? Enzanisa mazano ari muBhaibheri neongororo dziri kuitwa mazuva ano.
India
Vechiduku vanosvika 61 muzana vane makore ari pakati pe18-25 vanofunga kuti kurara vose vasati varoorana “haisi nyaya hombe munyika yeIndia,” maererano neongororo yakaitwa muna 2014. Mumwe chiremba wekuMumbai akaudza rimwe pepanhau rinonzi Hindustan Times nezvemaonero ake nezvenyaya iyi kuti, “kutanga kudanana kunoita vechidiki hakurevi kuti vanenge vachitofunga zvekuroorana. Hapana kuzvipira kwavanofanira kuita pasinei nekuti vangadanana kwezuva rimwe chete, zvepano neapo kana kuti kugara vese asi vasina kuroorana.”
ZVOKUFUNGA NEZVAZVO: Ko zvirwere zvinotapuriranwa pabonde uye kunetseka kunoita munhu mupfungwa zvinowanzovapo munhu paanoita bonde asati aroorwa here kana kuti aroorwa?—1 VaKorinde 6:18.
Denmark
Kana munhu achiwanzonetsana nevemumhuri make ane mukana wakapetwa kaviri wekufa paanosvitsa makore ekuma40 kusvika kuma60. Vatsvakurudzi vepaUniversity of Copenhagen vakaita makore 11 vachiongorora vanhu vemazera ekuma40 kusvika kuma60, uye vakaona kuti vanhu vaiwanzonetsana nehama neshamwari vaiva nemukana wakakura wekukurumidza kufa kupfuura vanhu vaisawanzonetsana nevamwe. Munyori wetsvakurudzo iyi akati kugadzirisa nyaya dzinomutsa kusawirirana uye zvinokunetsa “kunogona kubatsira chaizvo kuti usakurumidze kufa.”
BHAIBHERI RINOTI: “Munhu anorega kutaura mashoko ake ane zivo, uye munhu ane ungwaru akadzikama.”
United States
Kunzvimbo inonzi Louisiana pane ongororo ichangobva kuitwa pavanhu 564 vachangobva kuroorana. Muongororo iyi zvakaonekwa kuti kana mukomana nemusikana vakarambana vobva vadzokerana uye zvikaitika kakati wandei, vanogona kuzoparadzana vasati vasvitsa makore 5 varoorana. Kakawanda kacho vanozogara vachinetsana uye vasingafari mumba mavo.
ZVINOTAURWA NEBHAIBHERI: “Ngaparege kuva nomunhu anoparadzanisa zvasungwa pamwe chete pajoko naMwari.”—Mateu 19:6.
Inzwa zvimwe
Kuita Bonde Vanhu Vasati Varoorana Kwakaipa Here?
Ona zvinotaurwa neBhaibheri nezvevanhu vanoita bonde vasati varoorana uye zvimwe zvinhu zvinoitwa pakuratidzirana rudo.
Tarisirai Kuna Mwari Kuti Muve Newanano Inofadza
Kuzvibvunza mibvunzo miviri isina kuoma kunogona kukubatsira kuvandudza wanano yenyu.


text:
Ngwarati
Ngwarati (sable in English) imuka yemusango iri mumhuri yenhoro. Mhuka iyi ine ruvara rwutema (black) nedumbu jena (white). pachiso chayo ine mutandamhno mutema nemitsetse mitema inobva kumaziso ichienda kumuromo. Muromo wepasi unennge uri muchena. Ngwarati ine nyanga dzakasvonaka dzine tesva dzichidzokera kumashure.
Tsika[chinja | edit source]
"Zvaiwana ngwarati" - kureva kuti uya anombozviti ndini ndinogona zvamuwanawo nhasi.
Chikwata cheRubgy cheZimbabwe chinodanwa kunzi "Sables" - iriyo ngwarati.


text:
Ads / Pub
Boeing 727-200 pamwe 153 Liveries FSX & P3D & FS2004
Changelog Updated musi 02 / 04 / 2015 : Fixed B727 2D emadziro dzakaratidzwa pemapuranga B737, itsva Panel 2D akawedzera.
Ndiro Vista Liners / Erick Cantu FS2004 Boeing 727-200 vatendeukira FSX. Uyu wokuenzanisira Super unopiwa pamwe 153 liveries chero mhando uye chero nyika, pfuma chaiyo! Uyu rongedza Mega inowirirana FS2004 / FSX / FSX-Steam Edition / P3Dv1 / P3Dv2.x. Corrections dzakaitwa pamusoro zvakafanana pamusoro rongedza hama kuti chepakutanga nokuda Rikoooo, saka vamwe chisipo thumbnails zvave wakawedzera padzimwe takaitwa muna Aircraft.cfg faira zvinosanganisira kududza matsva 2D Panel chaiyo Boeing 727. ari FS2004 shanduro zvingasiyana kubva FSX shanduro (yakasiyana panecl.cfg).
No VC (Virtual Cockpit) inogona controled chete 2D remadziro.Nendege atanga injini kure, kuti vagadzirise dambudziko iri zvakafanira vapinze imwe ndege yakasiyana kutanga uye ipapo vapinze 727, zvikasadaro kuramba kudzvanya Ctrl + E.
A rinokosha chokuvonga kuna David Grindele nokuda Editing rongedza ichi.
No VC (Virtual Cockpit) inogona controled chete 2D remadziro.Nendege atanga injini kure, kuti vagadzirise dambudziko iri zvakafanira vapinze imwe ndege yakasiyana kutanga uye ipapo vapinze 727, zvikasadaro kuramba kudzvanya Ctrl + E.
A rinokosha chokuvonga kuna David Grindele nokuda Editing rongedza ichi.
Size 680 MB
Downloads 65 951
Created 26-02-2015 01: 00: 00
Akachinja 31-05-2015 19: 46: 16
rezinesi
Freeware
Auto-gadza: Installer VERSION 8
2D Panel Only
Port-Over FS2004 (pasina DXT10)
Wedzerai-mberi kunoenderana FSX & FSX-Steam & Prepar3D v1 (v2 & 3 kuedza) & FS2004
Ads / Pub


text:
Hofisi uye Kuratidzwa Zvinoitwapo
Tinokukoka kuti uzoona zvinoitwa pamahofisi edu uye panzvimbo dzatinodhindira mabhuku. Sarudza nzvimbo yaunoda uye ona nguva yokuratidzwa zvinoitwa ipapo.
Ecuador
Sociedad de Estudiantes de la Biblia - Testigos de Jehová
Makiromita anoda kusvika 24 tichienda nekua la Costa (mamita 600 tisati tasvika patollgate)
GUAYAQUIL
ECUADOR
+593 4-371-2720
Kuratidzwa Zvinoitwapo
Muvhuro kusvika Chishanu
8:
Kunotora awa nehafu
Muchidimbu
Tinotarisira basa rinoitwa muungano dzinopfuura 900. Tinoshandura mabhuku anotsanangura Bhaibheri muchiQuichua uye mumimwe mitauro yakarerekera kumutauro uyu, Mutauro Wemasaini wokuEcuador, uye Shuar.


text:
WASHINGTON —
Magweta emutungamiri wehurumende, uye vari mutungamiri weMDC, VaMorgan Tsvangirai, anonzi ari kupikisa mudare repamusoro mutongo wapihwa neChishanu nedare ramejasitireti wekukanzura rezenisi rakanga rapihwa VaTsvangirai kuti vachate nemudiwa wavo, Elizabeth Macheka.
Muchato uyu wakarongwa kuti uitwe neMugovera, uye vamwe vakuru vakuru vachange vari kumuchato uyu vanosanganisira mutungamiri wenyika, VaRobert Mugabe, mutungamiri weMalawi, Amai Joice Banda, mutungamiri weSwaziland, Mambo Mswati.
Magweta aVaTsvangirai anonzi ari kuda kuti dare repamusoro, iro rakarasa neChitatu chikumbiro chaMuzvare Locardia Karimakwenda chekuti muchato uyu usaenderere mberi, rishandise mutongo uyu kuitira kuti mutongo wedare repasi, wapihwa nemutongi wedare ramejasitireti, VaMunamato Mutevedzi, usaremekedzwe.
VaMutevedzi ndivo zvakare vakapa VaTsvangirai rezenisi rekuchata, avo vazorikanzura neChitatu.
Studio7 haina kukwanisa kutaura nerimwe remagweta aya, VaThabani Mpofu, kuti tinzwe kuti nyaya iyi yava papi.
Ukuwo rimwe remagweta aMuzvare Karimakwenda Tembo, Va Dumisani Mthombeni, havana kuwanikwa kuti tinzwewo divi ravo.
Asi MDC inotungamirwa naVaTsvangirai inoti iri kuenderera mberi nehurongwa hwemuchato uyu neMugovera.
Bato iri riri kukoka veruzhinji kuti vaende neMugovera kumabiko ekupemberera muchato uyu kuGlamis Stadium muHarare.
Vanoronga nezvemisangano muMDC, VaNelson Chamisa, vanoti hurongwa hwavo huri kuenderera mberi neMugovera.


text:
Ndaigara muJoburg mutown saka ndakasanga nerimwe babe pa Wechat apa ndaiwona kuti rainge riri around Joburg.
Takatanga kutaura and it turned out kuti ainge ari wekuPretoria who had just visited sisi vake. Munongoziva nhau dzepa chat dzinopedzisira ndava nekunyengana mukati, takataura that night pandikamuka kuseni ndichimutsvaga munhu ainge atodzokera kuPretoria saka taingotaura yedu kusvikira ndamuudza kuti ndainge ndanakirwa nepic yake asi chokwadi ndainge ndisingazive kuti ndiye ainge ari papic here saka mukutaura ndakabva ndamutumira picture yangu ndakagara pasofa ndikati iye atumirewo yake. Ndakaziva kuti aifunga kuti ndirikuda asina kupfeka ndikati no just take one now just want kuona what you are wearing. Akatumira ndikaona kuti ndiye zveshuwa ainge ari paprofile pic, ha ainge akanaka hake pachiso.
Takatanga kutumirana ma picture tisina kupfeka and taipota tichiflirt hedu almost everyday, patakaronga kuti tionane taitotaura zvekusvirana coz tainge takatanga kusvirana kare pafoni iya yavanoti fon-s_ex saka ainge akanditumira mapicture ebeche rake rakatota saka ndainge ndatoti zvayita. So musi uyu wakasvisvika ndipo pandakakwira hangu Gautrain ndichinoburikira paBossman ndokubva ndatora taxi kuenda kuArcadia kwaaigara, ndakasvika ndokubva ndatambirwa bhoo bhoo ndikapihwa chikafu and tainyatsowirirana. Takagara ndokubva ndakutanga kuda kubata munhu munhu ndokubva akujamuka ndikati and then, zvikanzi sori sha period yangu yatanga nhasi makuseni, handina kuita nharo tichibva tangogara hedu chatting ndokubva ndazoenda kumba. I think ainge akanganwa kuti ainge andiudza kuti ari kuperiod ndipo pandakamuti how are you feeling zvikanzi ndiribho ini ndikati ko period zvikanzi usually ndoenda every second week, ndikati but yesterday wakati and its not even second week.
Chainge chakundibhowa was ndakashandisa mari yakawanda ndichienda ikoko iye andi promise makumbo but ndasvika akachinja pfungwa. After a week akandidaidza futi ndichisvika munhu ndokuti period yatanga izvozvo about 15 mins ago, ndakaita hasha but I was going to shout at her ndakangobuda ndikaenda kumba.Ndakabva ndaziva kuti aitamba neni apa airtime necash ndaipota ndichimutumira saka ndainge ndakudawo kumbomuisa kuti ndizive kuti ndainge ndisanga rohwe mari chete. At a point ndakambofunga kuti ndizvo zvaanoita kuvarume achigara achitengerwa airtime nemari yekugadzirwa musoro. Akabva anditi ndiuye futi ndikafunga kuti this time ndaizosvira asi dang akanditamba yeperiod futi but this time ndainge ndangwara handina kutumira cash ndakamuudza kuti ndichakupa ndauya, haa masasi eharare ndakajamuka kani ipapo ndikati period yako inoitika ndakuda kukubata chete apa mari yangu unodya everyday…Ndakabuda ipapo ndichibva ndadzima mafoni number ake.


text:
Kuvaverengi Vedu
Magazini ino yauri kuverenga yakatanga kubudiswa muna July 1879. Sezvo zvinhu zvange zvichichinja kubva panguva iyi, magazini ino yange ichichinjawo. (Ona mifananidzo iri pamusoro.) Kutanga nemagazini ino, uchaona kuti pane zvimwe zvachinja paNharireyomurindi. Zvii zvachinja?
Ruzhinji rwevanhu munyika dzakawanda rwava kufarira kutsvaga mashoko paIndaneti. Pavanovhura paIndaneti, zviri nyore kwavari kuwana mashoko akawanda anongowanika ipapo chete. Mabhuku akawanda, mamagazini nemapepanhau zvinogonawo kuverengwa paIndaneti.
Tichifunga izvi, takachinja mabudiro epeji yedu yepaIndaneti inoti www.jw.org kuti ive nyore kushandisa uye kuti ibude zvinoyevedza. Vanovhura papeji iyi vanogona kuverenga mabhuku akabudiswa mumitauro inopfuura 430. Zvisinei, kutanga mwedzi uno, vaverengi vanenge vava kugona kuverengawo dzimwe nyaya dzanga dzichibuda mumagazini edu asi iye zvino dzava kungowanikwa panzvimbo yedu yepaIndaneti chete. *
Sezvo tichange tava kubudisa nyaya dzakawanda paIndaneti chete, kutanga nemagazini ino, Nharireyomurindi yevoruzhinji ichange yava nemapeji 16 kubva pa32 ayaimbova nawo. Iye zvino Nharireyomurindi iri kubudiswa mumitauro 204. Sezvo yava nemapeji mashoma, zvichava nyore kuti ishandurirwe mumitauro yakatowanda.
Tinovimba kuti kuchinja uku kuchaita kuti tikwanise kuita kuti vanhu vakawanda vawane mashoko eBhaibheri anoponesa upenyu. Takazvipira kuramba tichibudisa mashoko akawanda anobatsira uye anofadza, akaita zvekunyorwa mumabhuku uye paIndaneti kuitira kuti tibatsire vaverengi vedu vakawanda vanoremekedza Bhaibheri uye vanoda kuziva zvarinonyatsodzidzisa.
Vabudisi
^ ndima 5 Dzimwe nyaya dzichawanikwa paIndaneti chete ndedzinotevera: ““Zvevechikuku,” iyo inobatsira vechiduku kudzidza Bhaibheri, uye “Zvandinodzidza muBhaibheri,” iyo yakagadzirirwa vabereki kuti vashandise kudzidzisa vana vane makore matatu zvichidzika.


text:
Pane Angaziva Kuti Ndiani Akanyora Bhaibheri Here?
Mhinduro yeBhaibheri
Vanhu vakawanda vanoudzwa kuti hapana ane chokwadi chokuti ndiani akanyora Bhaibheri. Asi Bhaibheri harivanzi kuti ndivanaani vakarinyora. Zvimwe zvikamu zvinotanga nemashoko akadai sookuti “
mashoko aNehemiya,” “
zvakaratidzwa Isaya,” uye “
shoko raJehovha rakauya kuna Joeri.”
Vanyori veBhaibheri vakawanda vanobvuma kuti vainyora muzita raJehovha, Mwari mumwe chete wechokwadi, uye ndiye aivatungamirira. Vaprofita vakanyora Magwaro echiHebheru vakataura kanopfuura ka300 kuti: “
Zvanzi naJehovha.” (Amosi 1:3; Mika 2:3; Nahumi 1:
Bhaibheri rakanyorwa nevarume vanosvika 40 uye izvi zvakatora makore 1 600. Vamwe vakashandiswa kuti vanyore mabhuku akawanda ari muBhaibheri. Kutaura zvazviri, Bhaibheri karaibhurari kaduku kane mabhuku 66. Rine mabhuku 39 eMagwaro echiHebheru anonzi nevakawanda Testamende Yekare, uye 27 eMagwaro echiKristu echiGiriki anowanzonzi Testamende Itsva.
Inzwa zvimwe
Tingaziva Sei Kuti Bhaibheri Rinobva Kuna Mwari?
Kana Bhaibheri rakanyorwa naMwari rinofanira kunge rakasiyana nemamwe mabhuku ose akanyorwa nevanhu.


text:
Unonyatsodavira Here Kuti Wakawana Chokwadi? Nei Uchidaro?
“Muedze, muzive zvinodiwa naMwari zvakanaka, zvinogamuchirika uye zvakakwana.”—VAR. 12:2.
1. Vafundisi vemachechi anozviti ndeechiKristu vakaita sei pairwiwa hondo?
MWARI anoda here kuti vaKristu vaende kuhondo vachiuraya vanhu vokune dzimwe nyika? Mumakore 100 apfuura, izvi ndizvo zvanga zvichiwanzoitwa nevanhu vakawanda vanozviti vaKristu. Vafundisi vechechi yeRoma vainamatira masoja nezvombo zvawo asati aenda kunorwa nevamwe vanopinda chechi iyoyo vokune imwe nyika. Izvi ndizvo zvaiitwawo nevafundisi vemachechi akabuda muRoma. Pairwiwa hondo idzodzo, paiurayiwa vanhu vakawanda uye izvozvo tinonyatsozviona pane zvakaitika muHondo Yenyika II.
2, 3. Zvapupu zvaJehovha zvakaita sei pairwiwa Hondo Yenyika II nedzimwewo hondo dzakazotevera, uye nei zvakaita izvozvo?
2 Zvapupu zvaJehovha zvakaita sei panguva iyoyo yehondo? Hazvina kupindira muhondo. Chii chaiita kuti zvisapindira? Chikonzero chacho ndechokuti zvaitevedzera muenzaniso waJesu uye dzidziso dzake. Jesu akati: “Vose vachaziva kuti muri vadzidzi vangu neizvi, kana muine rudo pakati penyu.” (Joh. 13:35) Zvaitevedzerawo pfungwa iri mumashoko omuapostora Pauro aakanyorera vaKristu vokuKorinde.
3 Saka vaKristu vechokwadi avo vane hana yakadzidziswa neBhaibheri, havadzidzi kurwa uye havapindiri muhondo. Izvozvo zvakaita kuti zviuru zveZvapupu, vaduku, vakuru, varume uye vakadzi, vatambudzwe. Vakawanda vakatambura chaizvo pavakaiswa mumajeri uye mumisasa yevasungwa mavaishandiswa zvakaoma. Vamwe vakatourayiwa panguva yaitonga hurumende yeNazi kuGermany. Pasinei nokutambudzwa zvine utsinye kwavaiitwa kuEurope, havana kumborega kuita basa ravakapiwa rokuparidza mashoko akanaka oUmambo hwaJehovha. Vakaramba vachiparidza mumajeri, mumisasa yevasungwa uye kune dzimwe nyika dzavakaendeswa. * Papera makore akawanda, Zvapupu hazvina kupindira muhondo yokutsakatisa rumwe rudzi yakarwiwa kuRwanda muna 1994. Hazvinawo kupindira muhondo yakaurayisa vanhu vakawanda yakarwiwa nedzimwe nyika dzokuEurope yakazoita kuti nyika yeYugoslavia iparare.
4. Kusapindira muhondo kunoita Zvapupu zvaJehovha kuri kubatsira sei vamwe vanhu?
4 Kusapindira muhondo kunoita Zvapupu zvaJehovha kuri kuita kuti vanhu vakawanda pasi pose vabvume kuti Zvapupu zvinoda Mwari uye muvakidzani nemwoyo wose. Vanoona kuti ava ndivo vaKristu vechokwadi. Asi pane zvimwe zvinhu zvatinoita pakunamata kwedu zvakaita kuti vanhu vabvume kuti tiri vaKristu vechokwadi.
BASA GURU ROKUDZIDZISA VANHU
5. Chii chakachinja pabasa raiitwa nevaKristu vepakutanga?
5 Kubva paakatanga ushumiri hwake, Jesu akanyatsoratidza kuti basa rokuzivisa mashoko akanaka oUmambo hwaMwari ndiro rainyanya kukosha. Akasarudza vadzidzi 12 kuti vatange kuita basa rokuparidza raizoitwa munyika yose uye akazodzidzisa vamwe 70 maitirwo ebasa racho. (Ruka 6:13; 10:1) Vadzidzi ava vainge vakagadzirira kuudza vamwe mashoko akanaka uye vaizotanga nokuudza vaJudha. Asi zvinhu zvakazochinja. Vakaudzwa kuti vaifanirawo kuparidza mashoko akanaka kuvanhu vasina kudzingiswa vemamwe marudzi. Chokwadi uku kwaiva kuchinja kukuru kwezvinhu kuvadzidzi ivavo vechiJudha vaishingaira!
6. Chii chakaita kuti Petro azive kuti Jehovha haasaruri?
6 Muapostora Petro akatumwa kumba kwemumwe murume wemamwe marudzi ainge asina kudzingiswa ainzi Koneriyasi. Petro akabva aziva kuti Mwari haasaruri. Koneriyasi neveimba yake vakabva vabhabhatidzwa. ChiKristu chainge chava kupararira mundima itsva; vanhu vemarudzi ose vainge vava kukwanisa kunzwa chokwadi vachichigamuchira. (Mab. 10:9-48) Iye zvino vadzidzi vaJesu vainge vava kufanira kuparidzira munyika yose.
7, 8. Sangano raJehovha riri kuitei kuti vanhu vanzwe mashoko akanaka? (Ona mufananidzo uri panotangira nyaya ino.)
7 Mazuva ano vaya vanotungamirira musangano raJehovha vari kushingaira pakuita kuti basa rokuparidza nokudzidzisa mashoko akanaka riitwe munyika yose. Zvapupu zvinoda kusvika mamiriyoni masere zviri kushanda nesimba kuti zviparadzire mashoko aKristu mumitauro inopfuura 600 uye mitauro yacho iri kuramba ichiwedzera! Zvapupu zvaJehovha zvinonyatsozivikanwa nokuparidza paimba neimba uye mumigwagwa, dzimwe nguva zvichishandisa matafura uye zvingoro.
8 Vashanduri vanopfuura 2 900 vakadzidziswa kushandura Bhaibheri uye mabhuku anotsanangura Bhaibheri. Havangoshanduri mabhuku aya mumitauro inonzi ndiyo yakakura. Vari kuashandurirawo mumitauro yakawanda isinganyanyi kuzivikanwa asi inotaurwa nemamiriyoni evanhu. Somuenzaniso, kuSpain kune mamiriyoni evanhu verudzi rwechiCatalonia vanotaura mutauro wavo wechiCatalan zuva nezuva. Munguva ichangopfuura, vanhu vakawanda vakatanga kushandisa mutauro wacho nemapazi awo muAndorra, Alicante, kuBalearic Islands, uye muValencia. Zvapupu zvaJehovha zvava kubudisa mabhuku eBhaibheri muchiCatalan uye misangano yechiKristu iri kuitwa mumutauro unonyatsonzwisiswa nevanhu verudzi rwechiCatalonia.
9, 10. Chii chinoratidza kuti sangano raMwari rinoda kuti vanhu vose vadzidze chokwadi?
9 Basa iri rokushandura mabhuku edu uye kudzidzisa vanhu mumitauro yavo riri kuitwawo munyika dzakawanda. Munyika yeMexico munotaurwa chiSpanish asiwo mune vanhu vakawanda vanotaura mimwe mitauro. Vamwe vacho vanotaura chiMaya. Bazi rokuMexico rakaronga kuti vashanduri vanotaura chiMaya vagare munzvimbo ine vanhu vanotaura mutauro iwoyo vachiutaura nokuunzwa uchitaurwa zuva nezuva. Mumwe mutauro ndewechiNepali unotaurwa kunyika yeNepal ine vanhu vanopfuura mamiriyoni 29. Munyika iyoyo munotaurwa mitauro inenge 120 asi kune vanhu vanopfuura mamiriyoni 10 vanotaura mutauro wechiNepali uye kune vamwewo vakawanda vanoutaura asi usiri rurimi rwaamai. Mabhuku edu anowanikwawo mumutauro uyu.
10 Kutsigirwa kunoitwa vashanduri vakawanda vari munyika yose kunoratidza kuti sangano raJehovha rinokoshesa chaizvo kuti mashoko akanaka oUmambo aparidzwe munyika yose. Mamiriyoni ematurakiti, mabhuku uye magazini akaparadzirwa munyika yose asingatengeswi. Mari yacho inobva pazvipo zvinopiwa neZvapupu zvaJehovha zvichitevedzera mashoko aJesu okuti: “Makagamuchira pachena, ipai pachena.”
11, 12. Basa rokuparidza riri kuitwa neZvapupu zvaJehovha pasi pose riri kubatsira sei vamwe?
11 Zvapupu zvaJehovha zvinonyatsobvuma kuti zvakawana chokwadi zvokuti zvinozvipira kurega zvimwe zvinhu muupenyu kuti zvikwanise kuparidzira vanhu vemarudzi akasiyana-siyana. Vakawanda vakaita kuti upenyu hwavo husave nezvinhu zvakawanda. Vakadzidza mumwe mutauro uye vakakwanisa kuita kuti upenyu hwavo huenderane nekwavakatamira vaine chinangwa chokuita basa iri rinokosha rechiKristu. Basa iri rinoitwa pasi pose rokuparidza nokudzidzisa rinoitawo kuti vanhu vakawanda vabvume kuti Zvapupu zvaJehovha ndizvo vateveri vechokwadi vaKristu Jesu.
12 Zvapupu zvinoita zvose izvozvo nokuti zvinonyatsodavira kuti zvakawana chokwadi. Asi zvii zvimwe zvakaita kuti mamiriyoni evanhu abvume kuti chitendero cheZvapupu zvaJehovha ndicho chechokwadi?
ZVII ZVINOITA KUTI VAMWE VABVUME KUTI VAKAWANA CHOKWADI?
13. Zvapupu zvinoita sei kuti sangano razvo rirambe rakachena?
13 Tinogona kubatsirwa nezvakataurwa nevamwe vaKristu vemazuva ano vanonyatsodavira kuti vakawana chokwadi. Imwe hama yava nemakore akawanda ichishumira Jehovha yakati: “Sangano raJehovha rinoita zvose zvarinogona kuti rirambe rakachena uye risina kusvibiswa, pasinei nokuti ndiani anofanira kupiwa zano kana kurangwa.” Zvapupu zvaJehovha zvinoitei kuti sangano razvo rirambe rakachena? Zvinotevedzera zviri muShoko raMwari uye muenzaniso waJesu nevadzidzi vake. Saka musangano reZvapupu zvaJehovha mazuva ano, kunongova nevashomanana vaisaita zvinodiwa naMwari uye vaitofanira kudzingwa muungano yechiKristu. Asi vakawanda vari kurarama upenyu hwakachena uye hwakanaka. Vanhu ivavo vanosanganisira vamwe vaimborarama upenyu husingadiwi naMwari ndokuzochinja.
14. Vakawanda vainge vakadzingwa vakazoitei, uye zvakaguma nei?
14 Bhaibheri rinorayira kuti vaya vanoramba kuteerera Mwari vadzingwe muungano yechiKristu. Zvinofadza kuti zviuru zvevanhu ivavo zvakapfidza uye zvakagamuchirwa zvekare muungano yechiKristu. (Verenga 2 VaKorinde 2:6-8.) Kutevedzera zvinotaurwa neBhaibheri kunoita kuti ungano yechiKristu irambe yakachena uye izvozvo zvinoita kuti tive nechivimbo chokuti chitendero chedu ndechechokwadi. Vanhu vakawanda vakasvika pakunyatsodavira kuti chitendero chedu ndechechokwadi nokuti vakaona kuti tinotevedzera zvinodiwa naMwari kusiyana nokure nezvinoitwa nemamwe machechi anongosiya vanhu vachiita madiro.
15. Chii chakaita kuti imwe hama idavire kuti chitendero chedu ndechechokwadi?
15 Nei zvimwe Zvapupu zvava nemakore zviri musangano zvichidavira kuti chitendero chedu ndechechokwadi? Imwe hama yava nemakore okuma50 yakati: “Kubvira ndichiri muduku ndaidavira kuti kutenda kwangu kwakavakirwa pazvinhu izvi zvitatu zvinokosha: (1) kuti Mwari ariko; (2) kuti ndiye akafemera Bhaibheri; uye (3) kuti ari kushandisa uye kukomborera ungano yechiKristu yeZvapupu zvaJehovha mazuva ano. Mumakore ose aya, ndagara ndichiedza kunyatsoongorora zvinhu zvitatu izvozvo uye ndinogara ndichizvibvunza kuti zvakavakirwa pakasimba here.” Hama iyi inotiwo gore negore iri kuramba ichiwana zvikonzero zvokuti zvinhu zvitatu izvi ndezvechokwadi zvokuti kutenda kwayo kuri kusimba uye iri kuwedzera kuva nechivimbo chokuti chitendero chedu ndechechokwadi.
16. Chii chakaita kuti imwe hanzvadzi idavire kuti yakawana chokwadi?
16 Imwe hanzvadzi yakaroorwa inoshumira pamahofisi edu makuru ari kuNew York yakataura nezvesangano raJehovha ichiti: “Ndiro chete rinoramba richizivisa zita raJehovha. Izvozvo zvine musoro chaizvo kana tikayeuka kuti zita raMwari rinowanika kanenge ka7 000 muBhaibheri! Ndakakurudzirwa nemashoko ari pana 2 Makoronike 16:9 anoti: ‘Kana ari Jehovha, maziso ake anotarira-tarira panyika pose kuti aratidze simba rake nokuda kwevaya vane mwoyo wakakwana kwaari.’” Inotiwo: “Chokwadi chakandibatsira kuona kuti ndingaita sei kuti ndive nemwoyo wakakwana kuitira kuti Jehovha aratidze simba rake kwandiri. Ndinonyanya kukoshesa ukama hwangu naJehovha. Uye ndinoonga zvinoitwa naJesu pakuita kuti tiwane zivo yaMwari inondisimbisa pakunamata.”
17. Mumwe murume ainge asingatendi muna Mwari anobvuma kuti chii uye nei achibvuma izvozvo?
17 Mumwe murume ainge asingatendi muna Mwari akati: “Zvinhu zvakasikwa zvinoita kuti ndive nechokwadi chokuti Mwari anoda kuti vanhu vanakidzwe noupenyu saka haazomboregi kutambura kuchiramba kuripo nokusingaperi. Uyewo, nyika pairi kuramba ichiwedzera kusada Mwari, vanhu vaJehovha vari kuwedzera kuva nokutenda, kushingaira uye kuva nerudo. Mudzimu waJehovha chete ndiwo unoita kuti chishamiso ichocho chiitike.”
18. Unonzwa sei nezvakataurwa nedzimwe hama mbiri?
18 Imwe hama yava nemakore iri musangano yakataura zvinoita kuti ibvume chokwadi chatinoparidza ichiti: “Kudzidza kwandakaita mumakore ose aya kwakaita kuti ndinyatsobvuma kuti Zvapupu zvakaedza nomwoyo wose kutevedzera zvaiitwa nevaKristu vepakutanga. Ndakanyatsoona kubatana kwakaita Zvapupu zvaJehovha pasi pose pandaienda kunyika dzakasiyana-siyana. Chokwadi chiri muBhaibheri chakaita kuti ndigutsikane uye ndifare.” Imwe hama yava nemakore anopfuura 60 payakabvunzwa chaiita kuti ibvume kuti chitendero chedu ndechechokwadi, yakataura nezvaJesu Kristu ichiti: “Takanyatsodzidza nezveupenyu uye ushumiri hwaJesu uye takanyatsonzwisisa muenzaniso wake. Takachinja mararamiro edu kuti tiswedere pedyo naMwari nokuna Kristu Jesu. Takabvuma kuti chibayiro chorudzikinuro chaKristu ndicho chinoita kuti tikwanise kuponeswa. Uye tinoziva kuti akamutswa kuvakafa. Tine uchapupu hwevanhu vakavimbika vakaona izvi zvichiitika.
TINOFANIRA KUITEI NECHOKWADI?
19, 20. (a) Pauro akataura nezvebasa ripi kuungano yaiva kuRoma? (b) Iropafadzo ipi yatiinayo sevaKristu vakazvitsaurira?
19 SevaKristu, tinoda muvakidzani wedu, saka hatiregi kuudza vanhu zivo inokosha yechokwadi. Pauro akaudza hama dzake dzaiva muungano yaiva kuRoma kuti: “Kana uchizivisa pachena ‘shoko iroro riri mumuromo mako,’ kuti Jesu ndiIshe, uye uchitenda mumwoyo mako kuti Mwari akamumutsa kubva kuvakafa, uchaponeswa. Nokuti munhu anotenda nomwoyo kuti awane kururama, asi anozivisa pachena nomuromo kuti awane ruponeso.”
20 SeZvapupu zvaJehovha zvakazvitsaurira, tinonyatsodavira kuti chitendero chedu ndechechokwadi uye tinoziva kuti tine ropafadzo yokudzidzisa vamwe mashoko akanaka oUmambo hwaMwari. Sezvatinoita basa redu rokuparidza, tinovimba kuti vamwe vachabayiwa mwoyo kwete nezvatinodzidzisa chete zviri muBhaibheri asiwo nechivimbo chizere chatiinacho chokuti chitendero chedu ndechechokwadi.
^ ndima 3 Ona bhuku rinonzi Zvapupu zvaJehovha—Vazivisi voUmambo hwaMwari, mapeji 190-198, 448-454.